ส่วนที่ 1 การประกอบธุรกิจ 

1. นโยบายและภาพรวมของการประกอบธุรกิจ

ข้อมูลสรุป (Executive Summary)

บริษัท แมกซ์ เมทัล คอร์ปอเรชั่น จำกัด (มหาชน) เดิมชื่อ บริษัท อะโกร อินดัสเตรียล
แมชชีนเนอรี่ จำกัด (มหาชน) ชื่อเดิม
เมื่อครั้งจัดตั้งบริษัทเมื่อวันที่ 30 สิงหาคม 2534 ชื่อ บริษัท ไทยเอนจิน เมนูแฟ็คเจอริ่ง จำกัด
บริษัทแปรสภาพเป็นบริษัทมหาชน
เมื่อวันที่ 22 พฤษภาคม 2538 และเข้าจดทะเบียนในตลาดหลักทรัพย์แห่งประเทศไทยในปี 2539
โดยหุ้นสามัญของบริษัทเริ่มทำการ
ซื้อขายในตลาดหลักทรัพย์แห่งประเทศไทยเป็นวันแรกเมื่อวันที่ 9 กุมภาพันธ์ 2539

เดิม บริษัทดำเนินธุรกิจผลิตและจำหน่ายเครื่องยนต์ดีเซลขนาดเล็ก
ชิ้นส่วนหลักที่ใช้ประกอบเครื่องยนต์ รวมทั้งอะไหล่ที่ใช้ในอุตสาหกรรมเครื่องจักรกลการเกษตร
รวมถึงจำหน่ายรถแทรกเตอร์ที่ใช้ในการเกษตร สำนักงานใหญ่และโรงงานตั้งอยู่เลขที่ 480 หมู่ 1
ถนนบ้านค่าย – บ้านบึง ตำบลละหาร อำเภอปลวกแดง จังหวัดระยอง ซึ่งในอดีต
บริษัทเป็นผู้ผลิตเครื่องยนต์ดีเซลขนาดเล็กภายใต้ยี่ห้อ “มิตซูบิชิ”
โดยทำสัญญาเป็นตัวแทนผลิตและจำหน่ายกับ MITSUBISHI HEAVY INDUSTRIES LTD. (“MHI”)
ภายหลังจากสัญญาตัวแทนดังกล่าวสิ้นสุดลงในวันที่ 31 ธันวาคม 2539
บริษัทจึงทำการผลิตและจำหน่ายเครื่องยนต์ดีเซลขนาดเล็กภายใต้เครื่องหมายการค้า “AMAC
สิงห์คะนองนา” แทน นอกจากนี้ ในปี 2549 บริษัทยังได้รับแต่งตั้งจาก ISEKI & CO., LTD.
ให้เป็นตัวแทนจำหน่าย
รถแทรคเตอร์ยี่ห้อ ISEKI โดยเริ่มมีรายได้จากการจำหน่ายรถแทรคเตอร์ ตั้งแต่ช่วงไตรมาส
4/2549 เป็นต้นมา

ผลของวิกฤตเศรษฐกิจในปี 2540 บริษัทฯ ได้เข้าสู่กระบวนการฟื้นฟูกิจการเมื่อวันที่ 21 เมษายน
2543 และดำเนินการ
ตามแผนฟื้นฟูกิจการฉบับแก้ไขลงวันที่ 4 สิงหาคม 2548 โดยเมื่อวันที่ 20 ธันวาคม 2549
ผู้บริหารแผนได้ยื่นคำร้องต่อศาลล้มละลายกลางขอให้ศาลสั่งยกเลิกการฟื้นฟูกิจการจากการที่สามารถปฏิบัติตามแผนได้เป็นผลสำเร็จ
ซึ่งศาลล้มละลายกลางได้มีคำสั่งให้ยกเลิกการฟื้นฟูกิจการของบริษัท เมื่อวันที่ 15 มีนาคม 2550
โดยในระหว่างการดำเนินการตามแผนฟื้นฟูกิจการ
บริษัทได้รับการปลดหนี้และภาระผูกพันในทรัพย์สินทั้งหมด และมีการลดและเพิ่มทุนจดทะเบียน
หลายครั้ง โดย ณ วันพ้นออกจากกระบวนการฟื้นฟูกิจการ ทุนจดทะเบียนและ
ทุนชำระแล้วของบริษัทมีจำนวนรวมทั้งสิ้น 206,315,801 บาท มูลค่าที่ตราไว้หุ้นละ 1 บาท

ภายหลังจากบริษัทได้พ้นออกจากกระบวนการฟื้นฟูกิจการแล้ว
ตลาดหลักทรัพย์แห่งประเทศไทยได้อนุญาตให้หลักทรัพย์ของบริษัทกลับเข้าทำการซื้อขายในกระดานหลัก
ในกลุ่มสินค้าอุตสาหกรรม หมวดธุรกิจวัสดุอุตสาหกรรมและเครื่องจักร นับแต่วันที่
29 พฤษภาคม 2551 เป็นต้นมา

ในปี 2552 บริษัทได้รับอนุมัติจากที่ประชุมผู้ถือหุ้นให้ขยายการดำเนินธุรกิจของบริษัทสู่ธุรกิจค้าเหล็ก
โดยออกหุ้นเพิ่มทุนจำนวน 336 ล้านหุ้น มูลค่าที่ตราไว้ 1 บาทต่อหุ้น
เสนอขายให้กับบุคคลแบบเฉพาะเจาะจงที่ราคา 0.30 บาทต่อหุ้น
ซึ่งบริษัทสามารถจำหน่ายหุ้นได้จำนวน 252 ล้านหุ้น ได้รับเงินทุนจำนวน 75.6 ล้านบาท
และมีหุ้นคงเหลือจากการเสนอขายจำนวน 84 ล้านหุ้น
ทุนจดทะเบียนและทุนชำระแล้วของบริษัทภายหลังจากการเสนอขายหุ้นดังกล่าวเพิ่มจำนวนเป็น
542,315,801 หุ้น และ 458,315,801 หุ้น มูลค่าที่ตราไว้หุ้นละ 1 บาท ตามลำดับ
โดยบริษัทนำเงินทุนที่ได้รับใช้หมุนเวียนในการดำเนินธุรกิจค้าเหล็กของบริษัทซึ่งเริ่มดำเนินการเชิงพาณิชย์
นับแต่เดือนพฤศจิกายน 2552 เป็นต้นมา

ด้านธุรกิจเครื่องจักรกลการเกษตรของบริษัทที่ประสบปัญหาและได้รับผลกระทบจากภาวะเศรษฐกิจ
รวมถึงนโยบายด้านการตลาดของคู่แข่งรายสำคัญ ส่งผลให้ยอดขายและกำไรในปี 2552
ลดจำนวนลง โดยบริษัทได้พิจารณาหยุดสายงานประกอบเป็นการชั่วคราวนับแต่เดือนกันยายน 2552
และหยุดสายการผลิตทั้งระบบเป็นการชั่วคราว รวมถึงเลิกจ้างพนักงานทั้งหมด นับแต่เดือนธันวาคม
2552 ภายหลังได้ประเมินสถานการณ์และปัจจัยแวดล้อมที่เกี่ยวข้องแล้ว
ที่ประชุมคณะกรรมการบริษัทในเดือนกุมภาพันธ์ 2553
ได้มีมติหยุดดำเนินธุรกิจในส่วนเครื่องจักรกลการเกษตร และยกเลิกการดำเนินการในบริษัท เอแมค
พลัส จำกัด ที่เดิมจะจัดตั้งขึ้นเป็นบริษัทย่อยเพื่อรองรับธุรกรรมการค้าเครื่องจักรกลการเกษตร

ในปี 2553 ที่ประชุมสามัญผู้ถือหุ้นประจำปี 2553 ได้อนุมัติให้เปลี่ยนชื่อและตราประทับของบริษัท
เป็น บริษัท แมกซ์ เมทัล คอร์ปอเรชั่น จำกัด (มหาชน) โดยมีชื่อภาษาอังกฤษว่า MAX METAL
CORPORATION PUBLIC COMPANY LIMITED และเปลี่ยน
ชื่อย่อที่ใช้ในการซื้อขายหลักทรัพย์ของบริษัทจาก AMAC เป็น MAX
รวมถึงแก้ไขเพิ่มเติมวัตถุประสงค์ของบริษัทเพื่อรองรับการดำเนินธุรกิจเหล็กของบริษัท
และแก้ไขสัดส่วนการถือครองหุ้นของคนต่างด้าวจาก ไม่เกิน 30% เป็นไม่เกิน 49% นอกจากนี้
ที่ประชุมวิสามัญ
ผู้ถือหุ้น ครั้งที่ 1/2553 ยังมีมติอนุมัติให้ดำเนินการลดทุนจดทะเบียนบริษัทจาก 542,315,801 บาท
เป็น 458,315,801 บาท มูลค่าที่ตราไว้หุ้นละ 1 บาท โดยตัดหุ้นที่ยังมิได้นำออกจำหน่าย
และเพิ่มทุนจดทะเบียนของบริษัทจาก 458,315,801 บาท เป็น 1,833,263,204 บาท
มูลค่าที่ตราไว้หุ้นละ 1 บาท และให้ออกและเสนอขายหุ้นสามัญเพิ่มทุนจำนวน 1,374,947,403 หุ้น
มูลค่าที่ตราไว้หุ้นละ 1 บาท ให้กับผู้ถือหุ้นเดิมของบริษัทในอัตราส่วน 1 หุ้นเดิมต่อ 3 หุ้นใหม่
ที่ราคาเสนอขาย 0.09 บาทต่อหุ้น โดยการเสนอขายหุ้นเพิ่มทุนครั้งนี้
ทำให้บริษัทมีปริมาณเงินทุนหมุนเวียนสำหรับใช้ในการดำเนินกิจการเพิ่มขึ้นอีกจำนวน 123.745
ล้านบาท รวมกับเงินทุนที่ได้รับจากการเพิ่มทุนครั้งก่อน
บริษัทจะมีเงินทุนหมุนเวียนในการดำเนินธุรกิจรวมประมาณ 200 ล้านบาท
ทำให้บริษัทมีความคล่องตัวและเป็นที่คาดหมายว่าน่าจะสามารถสร้างอัตราผลตอบแทนได้เพิ่มขึ้นตามลำดับต่อไป

ปี 2554 เดือนกันยายน บริษัทฯ ได้จัดตั้งบริษัทย่อยที่ถือหุ้นโดยบริษัทประมาณร้อยละ 100 ในนาม
บริษัท เอ็มเอสพี เมทัล จำกัด ด้วยทุนจดทะเบียนจำนวน 200 ล้านบาท ทุนชำระแล้ว ณ
วันจัดตั้งร้อยละ 25 จำนวน 50 ล้านบาท แบ่งเป็นหุ้นสามัญจำนวน 20 ล้านหุ้น มูลค่าที่ตราไว้หุ้นละ
10 บาท เพื่อรองรับการขยายธุรกิจในเชิงลึกของบริษัท (สถานะปัจจุบัน : ทุนจดทะเบียน 200
ล้านบาท ทุนชำระแล้ว 160 ล้านบาท) ด้านส่วนงานที่ยกเลิก
บริษัทได้ทยอยจำหน่ายทรัพย์สินที่ไม่ได้ใช้งานออกไปและนอกจากนี้ยัง
ได้มีการเจรจาปรับโครงสร้างหนี้สำเร็จไปแล้ว 2 ใน 3 ราย
โดยบริษัทรับรู้กำไรจากการปรับโครงสร้างหนี้ในระหว่างงวดรวมจำนวนประมาณ 48.3 ล้านบาท
ในระหว่างปี บริษัทถูกประเมินและเรียกเก็บภาษีมูลค่าเพิ่ม จำนวน 17.47 ล้านบาท
บริษัทได้ยื่นชำระภาษีดังกล่าวทั้งหมดเสร็จสิ้น ในเดือน มกราคม 2556

ปี 2555
บริษัทและบริษัทย่อยมีลูกหนี้เช็คคืนจากกรณีที่เช็คจ่ายชำระค่าสินค้าของลูกหนี้การค้ารายหนึ่งไม่สามารถเรียกเก็บเงินตามเช็คได้
รวมเป็นจำนวน 46.82 ล้านบาท
ซึ่งลูกหนี้การค้ารายดังกล่าวเคยเป็นผู้รับบริการจากบริษัทตามสัญญาให้บริการบริหารจัดการ
(ทั้งนี้บริษัทได้ทำสัญญาการยกเลิกสัญญาการบริหารจัดการลงวันที่ 6 กรกฎาคม 2555
และมีผลบังคับตั้งแต่วันที่ 1 กรกฎาคม 2555 ) จากความเสียหายที่เกิดขึ้น
บริษัทและบริษัทย่อยได้พิจารณาตั้งค่าเผื่อหนี้สงสัยจะสูญของลูกหนี้รายดังกล่าวเต็มจำนวนในงวดไตรมาส
3/2555 เพื่อเป็นไปตามมาตราฐานบัญชี
ทั้งนี้บริษัทและบริษัทย่อยได้ดำเนินการฟ้องร้องกับลูกหนี้รายดังกล่าว ทั้งในคดีแพ่งและคดีอาญา
กับลูกหนี้รายดังกล่าวแล้ว เดือน สิงหาคม 2555 ผู้จำหน่ายสินค้ารายใหญ่
ซึ่งเป็นโรงงานผลิตเหล็กรีดร้อนชนิดม้วน ภายในประเทศ จำนวน 2 ใน 3
หยุดสายการผลิตชั่วคราวเพื่อซ่อมบำรุงเครื่องจักรประจำปี และยังคงหยุดอย่างต่อเนื่อง
ทำให้โรงงานผู้ผลิตจัดส่งสินค้าให้กับบริษัทและบริษัทย่อยได้ในปริมาณที่ลดลง

ปี 2556 มีการตั้งค่าเผื่อหนี้สงสัยจะสูญเงินสำหรับเงินจ่ายล่วงหน้าค่าสินค้าจำนวนเงิน 75.38
ล้านบาท เนื่องจากบริษัทผู้ผลิตและจำหน่ายเหล็กแผ่นรีดร้อนชนิดม้วนรายใหญ่รายหนึ่งหยุดการผลิต
ตั้งแต่เดือนสิงหาคม 2555 ต่อเนื่องมาจนถึงไตรมาส 1 ปี 2557
จึงทำให้บริษัทและบริษัทย่อยยังไม่ได้รับมอบสินค้า
ฝ่ายบริหารของบริษัทและบริษัทย่อยได้พิจารณารับรู้ค่าเผื่อหนี้สงสัยจะสูญของเงินจ่ายล่วงหน้าค่าสินค้าทั้งจำนวนแล้ว
ทั้งนี้ทางบริษัทฯ ได้ดำเนินการออกหนังสือทวงถาม และหนังสือเตือนให้ชำระหนี้
ซึ่งอยู่ระหว่างการดำเนินการติดตามการจัดส่งสินค้าตามคำสั่งซื้อจากผู้จัดจำหน่ายสินค้า

ลูกหนี้เช็คคืนจากกรณีที่เช็คจ่ายชำระค่าสินค้าของลูกหนี้การค้ารายหนึ่งไม่สามารถเรียกเก็บเงินตามเช็คได้
จำนวนรวม 46.82 ล้านบาท เมื่อวันที่ 30 ตุลาคม 2556
ลูกหนี้รายดังกล่าวได้ทำสัญญาประนีประนอมยอมความกัน
โดยทางบริษัทและบริษัทย่อยได้รับชำระหนี้บางส่วน เป็นจำนวน 20 ล้านบาท
บริษัทยินยอมให้ส่วนลดแก่ลูกหนี้จำนวนร้อยละ 20 หากปฎิบัติตามเงื่อนไขจนครบทุกข้อ
และคงเหลือที่ต้องชำระอีก 17.45 ล้านบาทจะชำระให้เสร็จสิ้นภายใน 2 ปี
นับแต่วันทำสัญญาประนีประนอมยอมความ ฉะนั้น หากผิดเงื่อนไข
บริษัทและบริษัทย่อยสามารถยื่นคำร้องต่อศาลเพื่อให้ศาลออกหมายบังคับคดี
เพื่อนำเจ้าพนักงานบังคับคดีไปยึดทรัพย์สินได้ทันที

ด้านส่วนงานที่ยกเลิก บริษัทถูกประเมินและเรียกเก็บภาษีมูลค่าเพิ่ม จำนวน 4.55 ล้านบาท
บริษัทได้ยื่นชำระภาษีดังกล่าวทั้งหมดเสร็จสิ้น ในเดือน มีนาคม 2557

เป้าหมายการดำเนินธุรกิจ

 บริษัทจะดำเนินการขยายฐานทุนของบริษัทให้เหมาะสม และเพียงพอสำหรับเงินทุนหมุนเวียนในการดำเนินกิจการของบริษัท และการพัฒนาธุรกิจอื่นๆ รวมถึงการลงทุนในธุรกิจใหม่ที่มีศักยภาพ โดยบริษัทจะปฏิบัติงานโดยยึดถือหลักการบรรษัทภิบาลที่ดี ให้เป็นไปตามแผนธุรกิจที่กำหนด ให้เกิดประสิทธิภาพและประสิทธิผล ให้มีความโปร่งใสและเป็นธรรม เพื่อจะยกระดับบรรษัทภิบาลของบริษัทให้ทัดเทียมกับมาตรฐานสากลต่อไป

1.2 การเปลี่ยนแปลง และพัฒนาการที่สำคัญ

 การเปลี่ยนแปลงของบริษัทที่ผ่านมา

 บริษัท แมกซ์ เมทัล คอร์ปอเรชั่น จำกัด (มหาชน) เดิมชื่อ บริษัท ไทยเอนจิน เมนูแฟ็คเจอริ่ง จำกัด (มหาชน) และเปลี่ยนชื่อมาเป็น บริษัท อะโกร อินดัสเตรียล แมชชีนเนอรี่ จำกัด (มหาชน) ก่อนที่จะเปลี่ยนมาใช้ชื่อปัจจุบัน บริษัทก่อตั้งขึ้นเมื่อวันที่ 30 สิงหาคม 2534 เพื่อดำเนินธุรกิจประกอบและจำหน่ายเครื่องยนต์ดีเซลและเครื่องจักรกลทางการเกษตรภายใต้เครื่องหมายการค้า “มิตซูบิชิ” ได้รับความร่วมมือจาก Mitsubishi Heavy Industry (“MHI”) ซึ่งอนุญาตให้ใช้เครื่องหมายการค้า “มิตซูบิชิ” และได้รับการถ่ายทอดเทคโนโลยีการผลิตเครื่องยนต์ดีเซลระบบ Direct Injection เป็นรายแรกในประเทศไทยตั้งแต่ปี 2538 สำนักงานใหญ่และโรงงาน ตั้งอยู่เลขที่ 480 หมู่ 1 ถนนบ้านบึง-บ้านค่าย ตำบลละหาร อำเภอปลวกแดง จังหวัดระยอง บริษัทแปรสภาพเป็นบริษัทมหาชนจำกัด เมื่อวันที่ 22 พฤษภาคม 2538 และเข้าจดทะเบียนในตลาดหลักทรัพย์แห่งประเทศไทยในปี 2539 หุ้นสามัญของบริษัทเข้าทำการซื้อขายในตลาดหลักทรัพย์ฯ เป็นวันแรก เมื่อวันที่ 9 กุมภาพันธ์ 2539 

 ผลกระทบจากวิกฤตเศรษฐกิจในปี 2540 ส่งผลให้บริษัทและบริษัทย่อยในขณะนั้นประสบภาวะขาดทุนและเผชิญกับสภาวะขาดสภาพคล่องทางการเงิน ในปี 2543 บริษัทมีผลขาดทุนสะสมเกินทุนและมีจำนวนหนี้สินสูงกว่าสินทรัพย์เป็นจำนวนมาก จึงได้เข้าสู่กระบวนการฟื้นฟูกิจการ โดยศาลล้มละลายกลางได้มีคำสั่งให้ฟื้นฟูกิจการของบริษัทเมื่อวันที่ 21 เมษายน 2543 

 ในระหว่างปี 2543 - 2548 มีการแก้ไขแผนฟื้นฟูกิจการและเปลี่ยนแปลงผู้บริหารแผนหลายครั้ง จนกระทั่งที่ประชุมเจ้าหนี้มีมติเลือกลูกหนี้เป็นผู้บริหารแผนเพื่อเสนอแผนฉบับแก้ไขใหม่ และศาลล้มละลายกลางได้มีคำสั่งแต่งตั้งลูกหนี้เป็นผู้บริหารแผนเมื่อวันที่ 7 กรกฎาคม 2548 โดยผู้บริหารแผนชุดใหม่ได้เสนอแผนฉบับแก้ไขให้เจ้าหนี้พิจารณาในวันที่ 4 สิงหาคม 2548 และที่ประชุมเจ้าหนี้มีมติรับแผนฟื้นฟูกิจการที่แก้ไขเพื่อรองรับการเข้าลงทุนของนักลงทุนกลุ่มใหม่ ซึ่งศาลล้มละลายกลางมีคำสั่งรับแผนฟื้นฟูกิจการฉบับดังกล่าว เมื่อวันที่ 28 กันยายน 2548 

 นับแต่เดือนธันวาคม 2548 เป็นต้นมา กลุ่มผู้ถือหุ้นใหม่นำโดยนายสุทธิศักดิ์ โล่ห์สวัสดิ์ ที่ได้รับแต่งตั้งให้เป็นผู้บริหารแผน มีอำนาจบริหารงานให้เป็นไปตามแผนฟื้นฟูกิจการ ได้ดำเนินการปรับลดมูลค่าหุ้นที่ตราไว้จาก 10 บาทต่อหุ้นเป็น 1 บาทต่อหุ้น ลดทุนจดทะเบียนเดิมจาก 75 ล้านบาทเหลือ 20 ล้านบาท และเพิ่มทุนจดทะเบียนใหม่อีกจำนวน 180 ล้านบาท เพื่รองรับการลงทุนจากนักลงทุนกลุ่มใหม่ โดยนำเงินทุนที่ได้รับชำระคืนหนี้ให้กับเจ้าหนี้ บริษัทได้รับการปลดหนี้และภาระผูกพันในทรัพย์สินทั้งหมดจากเจ้าหนี้ และดำเนินการขายบริษัทย่อยที่จัดตั้งขึ้นตามแผนเดิมทั้งหมด ทำให้การฟื้นฟูกิจการประสบผลสำเร็จตามแผน เมื่อวันที่ 27 ธันวาคม 2548 และเปลี่ยนชื่อบริษัทมาเป็น บริษัท อะโกร อินดัสเตรียล แมชชีนเนอรี่ จำกัด (มหาชน) เมื่อวันที่ 9 กุมภาพันธ์ 2549 ทั้งนี้ ในระหว่างปี 2549 บริษัทได้ออกหุ้นสามัญเพิ่มทุนจำนวน 6.315 ล้านหุ้น จัดสรรให้แก่ผู้ถือหุ้นเดิมที่เสียประโยชน์จากการลดทุนในปี 2544 โดยมีนักลงทุนรายใหม่เป็นผู้รับผิดชอบค่าใช้จ่าย และศาลล้มละลายกลางได้มีคำสั่งยกเลิกการฟื้นฟูกิจการของบริษัทเมื่อวันที่ 15 มีนาคม 2550 

ภายหลังจากบริษัทได้พ้นออกจากกระบวนการฟื้นฟูกิจการแล้ว ตลาดหลักทรัพย์แห่งประเทศไทยได้อนุญาตให้หลักทรัพย์ของบริษัทกลับเข้าทำการซื้อขายในกระดานหลัก ในกลุ่มสินค้าอุตสาหกรรม หมวดธุรกิจวัสดุอุตสาหกรรมและเครื่องจักร นับแต่วันที่ 29 พฤษภาคม 2551 เป็นต้นมา 

 ในส่วนของความร่วมมือด้านเทคโนโลยีผลิตภัณฑ์และการผลิต นับแต่สัญญาตัวแทนผลิตและจำหน่ายกับ MHI สิ้นสุดลงในปี 2539 บริษัทได้ผลิตและจำหน่ายเครื่องยนต์ดีเซลขนาดเล็กภายใต้เครื่องหมายการค้า “สิงห์คะนองนา” ของบริษัท จนกระทั่ง เดือนมิถุนายน 2549 บริษัทได้รับแต่งตั้งจาก ISEKI & CO., LTD. (“ISEKI”) ผู้ผลิตเครื่องจักรกลทางการเกษตรครบวงจรและบริษัท จดทะเบียนในตลาดหลักทรัพย์ประเทศญี่ปุ่น ให้เป็นผู้แทนจำหน่ายรถแทรคเตอร์ยี่ห้อ ISEKI แต่เพียงผู้เดียวในภูมิภาคนี้ และเริ่มมีรายได้จากการจำหน่ายรถแทรคเตอร์ ISEKI นับแต่ไตรมาส 4/2549 เป็นต้นมา ภายหลังจากสัญญาแต่งตัวแทนฉบับแรกครบกำหนด ไปเมื่อเดือนมีนาคม 2551 ได้มีการต่ออายุสัญญาออกไปจากเดิมอีก 2 ครั้ง จนกระทั่งบริษัทได้บอกเลิกสัญญาดังกล่าว ซึ่งมีผลทำให้สัญญาสิ้นสุดอายุลงในวันที่ 31 มีนาคม 2554

 อนึ่ง ในระหว่างปี 2552 บริษัทได้ขยายการดำเนินธุรกิจของบริษัทสู่ธุรกิจค้าเหล็ก โดยที่ประชุมคณะกรรมการบริษัทมีมติเห็นชอบในเดือนสิงหาคม 2552 และเสนอวาระเข้าสู่การพิจารณาของที่ประชุมวิสามัญผู้ถือหุ้น ครั้งที่ 1/2552 ในเดือนกันยายน 2552 ซึ่งที่ประชุมมีมติอนุมัติให้ขยายขอบเขตการดำเนินธุรกิจของบริษัทสู่ธุรกิจค้าเหล็ก และอนุมัติให้ระดมเงินทุนเพิ่มด้วยวิธีเสนอขายหุ้นสามัญเพิ่มทุนจำนวน 336 ล้านหุ้นให้กับบุคคลแบบเฉพาะเจาะจง มูลค่าที่ตราไว้หุ้นละ 1 บาท ราคาเสนอขาย 0.30 บาทต่อหุ้น จำนวนหุ้นที่จำหน่ายได้ในครั้งนั้นมีจำนวน 252 ล้านหุ้น บริษัทได้รับเงินทุนจำนวน 75.6 ล้านบาท และมีจำนวนหุ้นคงเหลือ 84 ล้านหุ้น ซึ่งบริษัทได้ใช้เงินทุนดังกล่าวในการขยายธุรกิจและเป็นเงินทุนหมุนเวียนสำหรับกิจการ และเริ่มดำเนินธุรกรรมค้าเหล็กในเชิงพาณิชย์นับแต่เดือนพฤศจิกายน 2552 เป็นต้นมา โดยมีสำนักงานตั้งอยู่เลขที่ 496-502 อาคารอัมรินทร์พลาซ่า ชั้น 18 ถนนเพลินจิต แขวงลุมพินี เขตปทุมวัน กรุงเทพฯ

 ในส่วนของธุรกิจเครื่องจักรกลการเกษตรที่ได้รับผลกระทบจากภาวะการแข่งขันภายในประเทศที่ค่อนข้างรุนแรง และการชะลอตัวของภาวะเศรษฐกิจ บริษัทได้พิจารณาหยุดสายงานประกอบเครื่องจักรกลการเกษตรเป็นการชั่วคราวเพื่อลดภาระค่าใช้จ่าย

 นับแต่เดือนกันยายน 2552 ในช่วงปลายเดือนพฤศจิกายน 2552 ที่ประชุมคณะกรรมการบริษัทมีมติให้หยุดสายการผลิตเครื่องจักรกลการเกษตรทั้งระบบเป็นการชั่วคราว และเลิกจ้างพนักงานทั้งหมดมีผลนับแต่วันที่ 1 ธันวาคม 2552 การประกอบเครื่องยนต์เพื่อจำหน่ายภายหลังหยุดสายการผลิตดังกล่าวจะว่าจ้างบุคคลภายนอกดำเนินการแทน โดยจะพิจารณาเปิดสายการผลิตอีกครั้ง เมื่อมีความเป็นไปได้และความคุ้มค่าในเชิงพาณิชย์ ซึ่งต่อมาที่ประชุมคณะกรรมการบริษัทในเดือนกุมภาพันธ์ 2553 ได้มีมติให้หยุดดำเนินธุรกิจในส่วนเครื่องจักรกลการเกษตรและยกเลิกการดำเนินธุรกิจของบริษัท เอแมค พลัส จำกัด ที่เดิมจะจัดตั้งขึ้นเพื่อรองรับธุรกิจค้าเครื่องจักรกลการเกษตรของบริษัท เนื่องจากประเมินและได้ข้อสรุปว่าการดำเนินธุรกิจดังกล่าวอาจไม่คุ้มค่าในเชิงพาณิชย์สำหรับบริษัท และเป็นที่คาดหมายว่าธุรกิจค้าเหล็กน่าจะมีศักยภาพเพียงพอที่จะสามารถสร้างรายได้และผลตอบแทนเข้ามาทดแทนได้ ส่วนโรงงานที่จังหวัดระยองให้ทำการศึกษาแนวทางการใช้ประโยชน์สำหรับธุรกิจค้าเหล็กของบริษัท 

 ในระหว่างปี 2553 ที่ประชุมสามัญผู้ถือหุ้นประจำปี 2553 ในเดือนเมษายน 2553 ได้มีมติอนุมัติเปลี่ยนชื่อและตราประทับของบริษัท เป็น บริษัท แมกซ์ เมทัล คอร์ปอเรชั่น จำกัด (มหาชน) และแก้ไขเพิ่มเติมวัตถุประสงค์ของบริษัทเพื่อให้เกิดความเหมาะสมและรองรับการดำเนินธุรกิจเหล็กของบริษัท รวมถึงเปลี่ยนแปลงสัดส่วนการถือหุ้นของคนต่างด้าวจากเดิมไม่เกินร้อยละ 30 เป็น ไม่เกินร้อยละ 49 และที่ประชุมวิสามัญผู้ถือหุ้น ครั้งที่ 1/2553 ในเดือนสิงหาคม 2553 มีมติอนุมัติเพิ่มทุนจดทะเบียนของบริษัทจาก 458,315,801 บาท เป็น 1,833,263,204 บาท โดยให้ออกและเสนอขายหุ้นสามัญเพิ่มทุนจำนวน 1,374,947,403 หุ้น ให้กับผู้ถือหุ้นเดิมของบริษัท ในอัตราส่วน 1 หุ้นเดิม ต่อ 3 หุ้นใหม่ ที่ราคาเสนอขาย 0.09 บาทต่อหุ้น การเสนอขายหุ้นดำเนินการในช่วงเดือนกันยายน 2553 บริษัทสามารถจำหน่ายหุ้นสามัญเพิ่มทุนได้ครบทั้งจำนวน และได้รับเงินเพิ่มทุนสำหรับใช้เป็นเงินทุนหมุนเวียนในการดำเนินกิจการของบริษัทจำนวนรวมประมาณ 123.745 ล้านบาท 

 ในเดือนสิงหาคม 2554 บริษัทได้ย้ายที่ตั้งสำนักงานสาขาจาก อาคารอัมรินทร์พลาซ่า มาอยู่เลขที่ 1444/1 อาคารคริสตัล ดีไซน์ เซ็นเตอร์ ห้อง G-204 แขวงคลองจั่น เขตบางกะปิ กรุงเทพฯ และในเดือนกันยายน 2554 บริษัทฯ ได้จัดตั้งบริษัทย่อยที่ถือหุ้นโดยบริษัทประมาณร้อยละ 100 ในนาม บริษัท เอ็มเอสพี เมทัล จำกัด ด้วยทุนจดทะเบียนจำนวน 200 ล้านบาท และทุนจดทะเบียนเรียกชำระแล้ว เป็นจำนวน 160 ล้านบาท เพื่อรองรับการขยายธุรกิจในเชิงลึกของบริษัท แตด้วยแผนงานที่ ณ ปัจจุบันยังไม่มีความชัดเจน ที่ประชุมคณะกรรมการบริษัทจึงได้มีมติเลื่อนกำหนดการเรียกชำระหุ้นเพิ่มทุนของบริษัทย่อยดังกล่าวออกไป 

 ด้านการจัดการทรัพย์สินและหนี้สินของส่วนงานที่ยกเลิก นับแต่ยกเลิกการดำเนินธุรกิจของส่วนงานดังกล่าว บริษัทได้ทยอยจำหน่ายสต๊อกสินค้าและทรัพย์สินของส่วนงานดังกล่าวมาอย่างต่อเนื่อง ด้านหนี้สินมีการเจรจาแนวทางชำระหนี้กับธนาคารเจ้าหนี้ โดยในเดือนกันยายน 2554 สามารถเจรจาชำระหนี้แบบเบ็ดเสร็จกับธนาคารเจ้าหนี้ 2 ใน 3 รายเป็นผลสำเร็จ และบันทึกรับรู้กำไรจากการปรับโครงสร้างหนี้จำนวน 6.61 ล้านบาทในงวดไตรมาส 3/2554 ในเดือนธันวาคม 2554 ที่ประชุมคณะกรรมการบริษัทมีมติให้ตีโอนทรัพย์ที่ดินพร้อมโรงงานที่จังหวัดระยองชำระหนี้ให้กับธนาคารเจ้าหนี้อีกรายหนึ่ง ซึ่งบริษัทรับรู้กำไรจากการปรับโครงสร้างหนี้ครั้งนี้ในงบการเงินงวดสิ้นปี 2554 จำนวนรวมประมาณ 41.68 ล้านบาท 

 ในเดือนมีนาคม 2555 บริษัทได้ย้ายตั้งสำนักงานใหญ่ของบริษัทจาก เลขที่ 480 หมู่ 1 ถนนบ้านบึง-บ้านค่าย ตำบลละหาร อำเภอปลวกแดง จังหวัดระยอง 21140 มาอยู่เลขที่ 1444/1 คริสตัล ดีไซน์ เซ็นเตอร์ ห้อง G-204 ชั้น 2 แขวงคลองจั่น เขตบางกะปิ กรุงเทพฯ 10240 และบริษัทฯ ได้เข้าทำสัญญาให้บริการการจัดการ โดยสัญญาบริหารจัดการมีผลบังคับใช้ตั้งแต่วันที่ 1 เมษายน 2555 อายุสัญญา 1 ปี ซึ่งการบริหารจัดการครอบคลุมในด้านการบริหารทั่วไป การจัดหาวัตถุดิบ การผลิต การตลาด การจัดจำหน่าย รวมถึงแผนการบริหารด้านการเงิน โดยบริษัทฯ จะได้รับค่าตอบแทนในอัตราที่ตกลงร่วมกันตามสัญญา ของกำไรสุทธิก่อนหักดอกเบี้ยจ่าย ภาษีเงินได้ ค่าเสื่อมราคาและค่าใช้จ่ายตัดจ่ายของกิจการ

 ในเดือนกรกฎาคม 2555 ที่ประชุมคณะกรรมการบริษัทครั้งที่ 3/2555 มีมติอนุมัติให้ชะลอกำหนดเวลาเรียกชำระค่าหุ้นเพิ่มทุนส่วนที่เหลือของบริษัทย่อย (สถานะปัจจุบัน : ทุนจดทะเบียน 200 ล้านบาท ทุนชำระแล้ว 160 ล้านบาท) ที่ต้องเรียกชำระค่าหุ้นเพิ่มทุน จากภายในไตรมาส 2/2555 ออกไปจนกว่าจะได้ข้อสรุปที่ชัดเจนเกี่ยวกับแผนงานที่อยู่ระหว่างพิจารณา และ บริษัทฯ ได้ยกเลิกสัญญารับจ้างบริหารจัดการ เนื่องจากสถานะปัจจุบันของคู่สัญญาที่ยังคงมีภาระค่าใช้จ่ายที่ค่อนข้างสูง และยังคงมีผลขาดทุนสุทธิอยู่ บริษัทฯ จึงได้ขอยกเลิกสัญญาการบริหารจัดการ โดยมีผลบังคับตั้งแต่วันที่ 1 กรกฎาคม 2555 เป็นต้นไป

พัฒนาการที่สำคัญของบริษัท

  ปี 2556

  กุมภาพันธ์ 1) บริษัทได้ตั้งค่าเผื่อหนี้สงสัยจะสูญเงินสำหรับเงินจ่ายล่วงหน้าค่าสินค้าจำนวนเงิน
  75.38 ล้านบาท
  เนื่องจากบริษัทผู้ผลิตและจำหน่ายเหล็กแผ่นรีดร้อนชนิดม้วนรายใหญ่รายหนึ่งหยุดการผลิต
  ตั้งแต่เดือนสิงหาคม 2555 ต่อเนื่องมาจนถึงปัจจุบัน
  จึงทำให้บริษัทและบริษัทย่อยยังไม่ได้รับมอบสินค้า
  ฝ่ายบริหารของบริษัทและบริษัทย่อยได้พิจารณารับรู้ค่าเผื่อหนี้สงสัยจะสูญของเงินจ่ายล่วงหน้าค่าสินค้าทั้งจำนวนแล้ว
  ทั้งนี้ทางบริษัทและบริษัทย่อย ได้ดำเนินการออกหนังสือทวงถาม
  และหนังสือเตือนให้ชำระหนี้ดังกล่าวแล้วแก่ผู้ผลิตและจำหน่ายเหล็กแผ่นรีดร้อนชนิดม้วนรายใหญ่รายหนึ่งแล้ว
  และคาดว่าจะทราบผลความคืบหน้าในอนาคตอันใกล้นี้

2)  มีลูกหนี้เช็คคืนจากกรณีเช็คจ่ายชำระค่าสินค้าของลูกหนี้การค้ารายหนึ่งไม่สามารถเรียกเก็บเงินตามเช็คได้
    จำนวนรวม 46.82 ล้านบาท
    บริษัทและบริษัทย่อยได้ดำเนินการฟ้องร้องกับลูกหนี้รายดังกล่าวแล้ว
    ทั้งนี้บริษัทและบริษัทย่อยได้พิจารณาตั้งค่าเผื่อหนี้สงสัยจะสูญสำหรับหนี้ค้างชำระของลูกหนี้การค้ารายดังกล่าวเต็มจำนวนในงวด
    ไตรมาส 3/2555

  เมษายน ที่ประชุมสามัญผู้ถือหุ้นประจำปี 2556 มีมติอนุมัติการเพิ่มทุนจดทะเบียนของบริษัท
  จากทุนจดทะเบียนเดิมจำนวน 1,833,263,204 บาท เป็นจำนวน 4,000,000,000 บาท
  มูลค่าที่ตราไว้หุ้น 1 บาท
  และจัดสรรหุ้นสามัญเพิ่มทุนของบริษัทโดยการออกหุ้นสามัญเพิ่มทุนของบริษัทจำนวน
  2,166,736,796 หุ้น มูลค่าที่ตราไว้หุ้น 1 บาท เพื่อเสนอขายแก่ผู้ถือหุ้นเดิม
  และบุคคลในวงจำกัด ณ ปัจจุบันยังมิได้ออกจำหน่ายหุ้นดังกล่าว

  ตุลาคม 1) ที่ประชุมคณะกรรมการบริษัทครั้งที่ 5/2556 มีมติอนุมัติแต่งตั้งคุณธีระวัฒน์ เนืองนอง
  เข้าดำรงตำแหน่งกรรมการบริษัท แทนนายสฤษดิ์ วนะเกียรติกุล
  เนื่องจากติดภาระกิจส่วนตัวทำให้ไม่สามารถปฏิบัติหน้าที่ได้เต็มเวลา
  และดำรงตำแหน่งเลขานุการบริษัท โดยมีผลตั้งแต่วันที่ 31 ตุลาคม 2556 เป็นต้นไป

  2)
  บริษัทและบริษัทย่อยทำสัญญาประนีประนอมยอมความต่อศาลแพ่งกรุงเทพใต้ตามรายงานกระบวนพิจารณา
  ณ วันที่ 30 ตุลาคม 2556
  กับลูกหนี้การค้ารายหนึ่งกรณีเช็คคืนจากการจ่ายชำระค่าสินค้าที่ไม่สามารถเรียกเก็บเงินตามเช็คได้
  จำนวนรวม 46.82 ล้านบาท โดยบริษัทและบริษัทย่อยยินยอมลดหนี้ให้ 20%
  หากปฏิบัติตามเงื่อนไขครบทุกข้อ จำนวนเงินคงเหลือ(หลังจากหักส่วนลด) 37.45 ล้านบาท ณ
  วันที่ 31 ธันวาคม 2556 ลูกหนี้รายดังกล่าวทยอยชำระคืนเงินให้แก่บริษัทครบถ้วนแล้ว คงค้าง
  เฉพาะส่วนของบริษัทย่อยจำนวนเงิน 16.85 ล้านบาท
  ซึ่งตามสัญญาประนีประนอมยอมความลูกหนี้รายดังกล่าวจะต้องชำระให้เสร็จสิ้นภายในเดือนตุลาคม
  2558

ปี 2557

  มกราคม ที่ประชุมคณะกรรมการบริษัทครั้งที่ 1/2557 มีมติอนุมัติแต่งตั้งนายชำนิ จันทร์ฉาย
  เข้าดำรงตำแหน่งรักษาการประธานเจ้าหน้าที่บริหาร
  และรักษาการตำหน่งกรรมการผู้จัดการของบริษัท แทนนายสิริวัฒน์ โตวชิรกุล
  เนื่องจากติดภาระกิจส่วนตัวทำให้ไม่สามารถปฏิบัติหน้าที่ได้เต็มเวลา โดยมีผลตั้งแต่วันที่ 24
  มกราคม 2557 เป็นต้นไป ทั้งนี้นายสิริวัฒน์ โตวชิรกุล ยังคงดำรงตำแหน่งกรรมการบริษัทต่อไป

กุมภาพันธ์ 1) ที่ประชุมคณะกรรมการบริษัทครั้งที่ 2/2557 มีมติแต่งตั้งนายสมยศ นาคมั่น
เข้าดำรงตำแหน่งกรรมการบริษัทแทนนายศิริวัฒน์ อนันต์คูศรี
เนื่องจากติดภารกิจส่วนตัวทำให้ไม่สามารถปฏิบัติหน้าที่ได้อย่างเต็มที่ โดยมีผลตั้งแต่วันที่ 18
กุมภาพันธ์ 2557 เป็นต้นไป

2) การตั้งค่าเผื่อหนี้สงสัยจะสูญสำหรับเงินจ่ายล่วงหน้าค่าสินค้า จำนวนเงิน 22.22 ล้านบาท
เนื่องจากผู้จัดจำหน่ายสินค้าดังกล่าว ไม่ปฏิบัติตามเงื่อนไขในหนังสือแจ้งการคืนเงินมัดจำค่าสินค้า
ฝ่ายบริหารของบริษัทและบริษัทย่อยได้พิจารณารับรู้ค่าเผื่อหนี้สงสัยจะสูญของเงินจ่ายล่วงหน้าค่าสินค้าแล้วทั้งจำนวน
ทั้งนี้ทางบริษัทฯ
ได้ดำเนินการติดตามการเรียกคืนเงินจ่ายล่วงหน้าค้าสินค้าจากผู้จัดจำหน่ายดังกล่าวแล้วและคาดว่าจะได้รับคืนในอนาคตอันใกล้นี้

1.3 โครงสร้างการถือหุ้นของกลุ่มบริษัท

  ปัจจุบันบริษัทฯ มีบริษัทย่อย 1 แห่ง ตามรายะละเอียดดังนี้

+----------------+-----------------+-----------------+----------------+
| ชื่อบริษัท         | ประเภทกิจการ     | อ               | จัดตั้งขึ้นในประเทศ |
|                |                 | ัตราร้อยละการลงทุน |                |
|                |                 |                 |                |
|                |                 | (ณ 31 ธ.ค.56)   |                |
+----------------+-----------------+-----------------+----------------+
| บริษัท เอ็มเอสพี   | การจัดหาและจ     | 100.00          | ไทย            |
| เมทัล จำกัด      | ำหน่ายผลิตภัณฑ์เหล็ก |                 |                |
+----------------+-----------------+-----------------+----------------+

ที่มา : ข้อมูลของบริษัท

2.3.2 แผนภาพโครงสร้างการถือหุ้นของบริษัท^(*)

  * ข้อมูลของบริษัท ณ 31 ธันวาคม 2556

2. ลักษณะการประกอบธุรกิจ

  ส่วนธุรกิจที่ดำเนินการอยู่ – ธุรกิจค้าเหล็ก

 บริษัทเริ่มดำเนินธุรกิจค้าเหล็กนับแต่กลางไตรมาส 4/2552 เป็นต้นมา ธุรกรรมส่วนใหญ่เป็นลักษณะซื้อมา-ขายไป ดังนั้นผลิตภัณฑ์เหล็กที่จำหน่ายจึงมีความหลากหลายขึ้นอยู่กับความต้องการของลูกค้า ราคา และความสามารถในการจัดหาผลิตภัณฑ์ของบริษัท หากพิจารณาจำแนกผลิตภัณฑ์ตามลักษณะการใช้งานอาจแบ่งออกได้เป็น 4 กลุ่มหลัก ได้แก่ กลุ่มวัตถุดิบ ได้แก่ เศษเหล็ก (Scrap) เหล็กดิบ (Pig Iron) และเหล็กแท่ง (Ingot) กลุ่มผลิตภัณฑ์เหล็กกึ่งสำเร็จรูป (Semi-finished product) เช่น บิลเลต (Billet) สแลบ (slab) รวมถึง เหล็กรีดร้อน/รีดเย็นชนิดม้วน (Hot/Cold Rolled Coil) กลุ่มผลิตภัณฑ์เหล็กสำเร็จรูป (Finished product) ได้แก่ เหล็กโครงสร้าง เช่น เหล็กเส้น เหล็กแผ่น ท่อเหล็กทั้งชนิดท่อดำและท่อชุบ/เคลือบ และเหล็กรูปพรรณชนิดต่างๆ ฯลฯ และกลุ่มวัสดุอุปกรณ์ที่ใช้ในสำหรับเหล็กและที่ใช้ในโรงงานผลิตเหล็ก

 นับแต่ปี 2553 บริษัทได้ทำธุรกรรมในลักษณะเพิ่มหน่วยผลิตสินค้าภายนอก โดยบริษัทจัดหาเหล็กรีดร้อนชนิดม้วนนำมาจ้างโรงงานผู้ผลิตท่อเหล็กและเหล็กรูปพรรณ ดำเนินการผลิตสินค้าสำเร็จรูป ได้แก่ ท่อเหล็ก ท่อเหล็กชุปสังกะสี และเหล็กรูปตัวซี จัดส่งให้กับบริษัทเพื่อจำหน่ายต่อให้กับลูกค้า สัดส่วนการขายจำแนกตามกลุ่มผลิตภัณฑ์ 

 ในช่วงไตรมาสที่ 1 และ 2 ปี 2555 บริษัทยังคงดำเนินธุรกิจซื้อมา-ขายไป ผลิตภัณฑ์เหล็ก ซึ่งผลประกอบการของบริษัทขึ้นอยู่กับความต้องการสินค้าของลูกค้า และความสามารถในการจัดหาผลิตภัณฑ์ของบริษัท นับแต่ต้นเดือนสิงหาคม 2555 โรงงานผู้ผลิตเหล็กรีดร้อนชนิดม้วนรายใหญ่ภายในประเทศ หยุดสายการผลิตชั่วคราวเพื่อซ่อมแซมบำรุงเครื่องจักรประจำปี ทำให้โรงงานผู้ผลิตเหล็กรีดร้อนรายดังกล่าวจัดส่งสินค้าให้กับบริษัทและบริษัทย่อยได้ในปริมาณที่ลดลง

 ในปี 2556 บริษัทยังคงได้รับผลกระทบจากการหยุดผลิตของโรงงานผู้ผลิตเหล็กหยุดต่อเนื่องมาจนถึงไตรมาสที่ 1 ปี 2556 กอปรกับภาวะที่มีการนำเข้าสินค้าสำเร็จรูปจากต่างประเทศเข้ามาทุ่มตลาดภายในประเทศ ดังนั้นจากผลกระทบทั้งภายในและภายนอกประเทศทำให้รายได้หลักของบริษัทมีเพียงกลุ่มวัตถุดิบ และกลุ่มผลิตภัณฑ์เหล็กกึ่งสำเร็จรูป ส่งผลให้โครงสร้างรายได้ของบริษัทบริษัทลดลงดังนี้

หน่วย : ล้านบาท

  ------------------------ -------- ---------- --------- -------- --------- ------- ------- --------- ------
                                    ปี 2554               ปี 2555             ปี 2556                    

                                    มูลค่า       %         มูลค่า     %         มูลค่า                      %

  กลุ่มวัตถุดิบ                          60.63      5.25%     15.71    2.42%     41.52           43.17%    

  กลุ่มผลิตภัณฑ์เหล็กกึ่งสำเร็จรูป            829.67     71.85%    6 632.08 97.57%    54.66           56.83%    

  กลุ่มผลิตภัณฑ์เหล็กสำเร็จรูป     ซื้อ       28.23      2.44%     0.04     0.01%     -               -         

                           จ้างผลิต   236.20     20.46%    -        -         -               -         

                           รวม      264.43     22.90%    0.04     0.01%     -               -         

  รวมทั้งหมด                          1,154.73   100.00%   647.83   100.00%           96.18   100.00%   
  ------------------------ -------- ---------- --------- -------- --------- ------- ------- --------- ------

ที่มา : งบการเงินของบริษัท

  ส่วนธุรกิจที่ยกเลิก - ธุรกิจเครื่องจักรกลการเกษตร

 นับแต่ที่ประชุมคณะกรรมการบริษัทในเดือนกุมภาพันธ์ 2553 มีมติให้ยกเลิกการดำเนินงานของส่วนธุรกิจเครื่องจักรกลการเกษตร และให้เร่งจำหน่ายสินค้าคงเหลือรวมถึงบริหารจัดการทรัพย์สินที่มีอยู่ให้เกิดประโยชน์สูงสุดต่อบริษัทนั้น ธุรกรรมภายหลังจากนั้นของส่วนงานดังกล่าว จึงมีเพียงรายการจำหน่ายสินค้าคงเหลือและทรัพย์สิน อันได้แก่ เครื่องยนต์และอะไหล่เครื่องยนต์ดีเซล, รถแทรกเตอร์และอะไหล่รถแทรคเตอร์ เครื่องมืออุปกรณ์และทรัพย์สินที่ไม่ได้ใช้งาน

โครงสร้างรายได้

 รายได้ของบริษัท และบริษัทย่อยประกอบด้วย 2 ประเภทคือ รายได้จากธุรกิจเหล็ก และรายได้จากธุรกิจเครื่องจักรกลการเกษตร ซึ่งเป็นส่วนงานที่ยกเลิกเมื่อปี 2553 โดยรายได้เกือบทั้งหมดของบริษัทจะได้มาจากส่วนธุรกิจเหล็ก ส่วนรายได้ของส่วนงานที่ยกเลิกจะมีเพียงการจำหน่ายสินค้าคงเหลือและทรัพย์สินที่ไม่ได้ใช้งาน

 ภาพรวมโครงสร้างรายได้จากการขายของกลุ่มบริษัทแบ่งตามประเภทผลิตภัณฑ์เหล็ก ในรอบระยะเวลา 3 ปี สิ้นสุดวันที่ 31 ธันวาคม 2554 – 2556 มีรายละเอียดดังนี้ 

  ----------------------------------- ---------- -------- --- -------- -------- --- -------- --------
                                                                                    หน่วย :   
                                                                                    ล้านบาท   

                                      2554                    2555                  2556     

                                      มูลค่า       ร้อยละ        มูลค่า     ร้อยละ        มูลค่า     ร้อยละ

  ส่วนงานที่ดำเนินงานอยู่ - ธุรกิจเหล็ก                                                               

  1. วัตถุดิบ                            60.63      5.25         15.71    2.40         41.52    42.93

  2. ผลิตภัณฑ์เหล็กกึ่งสำเร็จรูป              829.67     71.78        632.08   96.66        54.66    56.52

  3. ผลิตภัณฑ์เหล็กสำเร็จรูป                264.43     22.88        0.04     0.01         -        -

  4. วัสดุอุปกรณ์ที่ใช้สำหรับผลิตเหล็ก          -          -            -        -            -        -

  5. อื่นๆ                              0.23       0.02         1.76     0.27         0.49     0.51

  รวมรายได้จากธุรกิจเหล็ก                 1,154.96   99.93        649.59   99.34        96.67    99.96

  ส่วนงานที่ยกเลิก -                                                                             
  ธุรกิจเครื่องจักรกลการเกษตร                                                                     

  1. เครื่องยนต์ดีเซล                     0.91       0.07         0.43     0.07         0.03     0.03

  2. รถแทรคเตอร์                       -          -            1.85     0.28         -        -

  3. อื่นๆ                              0.00       0.00         2.05     0.31         0.01     0.01

  รวมรายได้จากธุรกิจเครื่องจักรกลการเกษตร   0.91       0.07         4.33     0.66         0.04     0.04

  รวม                                 1,155.87   100.00       653.92   100.00       96.71    100.00
  ----------------------------------- ---------- -------- --- -------- -------- --- -------- --------

Note : การลดลงของรายได้จากธุรกิจเหล็ก ปี 2556
เกิดผลกระทบจากโรงงานผู้ผลิตเหล็กรายหนึ่งของบริษัท จัดส่งสินค้าให้ในปริมาณที่ลดลง

2.1 ลักษณะผลิตภัณฑ์และบริการ

ลักษณะผลิตภัณฑ์และบริการของบริษัทและบริษัทย่อย แบ่งออกเป็น 4 กลุ่มหลัก ดังนี้

1.  กลุ่มวัตถุดิบ ประกอบด้วยผลิตภัณฑ์ดังนี้

1.  เศษเหล็ก (Scrap) เศษเหล็กทั่วไปที่พบเห็นได้
    ซึ่งส่วนใหญ่เป็นได้ทั้งเศษซากที่เหลือจากการกระบวนการผลิตเหล็ก เหล็กที่ถูกใช้แล้ว
    รวมถึงชิ้นส่วนเหล็กตกเกรด ซึ่งเศษเหล็กแบ่งได้หลายประเภทได้แก่ เศษเหล็กแผ่นปั๊ม
    เศษเหล็กที่เหลือจากการผลิตชิ้นงาน เศษเหล็กขอบคอยล์เหล็ก
    เศษเหล็กที่เหลือจากการปาดเรียบ ฯลฯ

  โดยในปีที่ผ่านมาบริษัทได้ใช้ความพยายามที่จะจัดหาเศษเหล็กทั้งในประเทศ และต่างประเทศ
  เพื่อมาจำหน่ายให้กับโรงงานผู้ผลิตเหล็กหลายราย
  เพื่อนำไปผลิตเป็นผลิตภัณฑ์เหล็กกึ่งสำเร็จรูปต่อไป

2.  กลุ่มผลิตภัณฑ์เหล็กกึ่งสำเร็จรูป (Semi-finished product) ประกอบด้วยผลิตภัณฑ์ดังนี้

1.  บิลเลต (Billet) เหล็กแท่งยาว โดยการหล่อ หรือ รีด รูปหน้าตัดเป็นสี่เหลี่ยม
    ขนาดประมาณ 90-160 มิลลิเมตร (เทียบเท่าขนาด 6 นิ้ว หรือน้อยกว่า) ความยาวประมาณ
    5-9 เมตร โดยเหล็กแท่งยาวมักจะถูกนำมาแปรรูปเป็น Bars, Rods หรือ ท่อไร้ร้อยเชื่อม

2.  สแลบ (Slab) เหล็กแท่งแบนซึ่งหน้าตัดกว้างกว่าเหล็กแท่งยาว (Billet)
    และมีความหนาน้อยกว่า เหล็กแท่งยาว (Billet) โดยเหล็กแท่งแบน Slab
    มักจะถูกนำมาแปรรูปเป็นเหล็กแผ่น ได้แก่ Plate, Sheet และ Strip

3.  เหล็กรีดร้อน (Hot Rolled Coil) เหล็กกล้าที่รูปทรงเป็นแผ่น (ลักษณะแบน)
    ผลิตด้วยกรรมวิธีรีดร้อน (ด้วยลูกกลิ้งหรือแท่นรีดขนาดใหญ่)
    ซึ่งทำให้แท่งเหล็กกึ่งสำเร็จรูปที่เรียกว่า “สแลป (Slab)” มีขนาดความหนาลดลงจาก 100
    มิลลิเมตร เป็นแผ่นที่มีความหนาบางลงอยู่ในช่วง 1.00 ถึง 13.00 มิลลิเมตร
    ตามที่ลูกค้าต้องการ เหล็กแผ่นรีดร้อน เมื่อผลิตเสร็จแล้วจะอยู่ในลักษณะเป็นม้วน (Coil)
    เรียกว่า “เหล็กแผ่นรีดร้อนชนิดม้วน (hot-rolled coil)” หรือ “เหล็กม้วนดำ (black
    coil)” เพื่อประสิทธิภาพในการเก็บรักษาเคลื่อนย้ายและขนส่ง
    อย่างไรก็ดีเมื่อลูกค้าต้องการสินค้าเป็นเหล็กแผ่นรีดร้อนชนิดแผ่น
    โรงงานจะทำการตัดแบ่งเหล็กม้วนเป็นแผ่นตามขนาดความยาว
    และความกว้างที่ลูกค้าต้องการได้อีกด้วย

4.  เหล็กแผ่นรีดเย็น (Cold Rolled Coil) ใช้เหล็กแผ่นรีดร้อนเป็นวัตถุดิบ
    ใช้ในงานลักษณะที่ต้องการคุณภาพผิวสูงกว่าและความหนาต่ำกว่าเหล็กแผ่นรีดร้อน
    โดยนำม้วนเหล็กแผ่นรีดร้อนไปรีดเย็นต่อ จะได้เหล็กกแผ่นที่มีผิวมันกว่า
    แต่ยังคงเหลือความเครียดในเนื้อเหล็กอยู่ทำให้มีความแข็งสูง ความสามารถในการยืดตัว
    (Elongation) ต่ำและยังมีความไม่สม่ำเสมอของคุณสมบัติเชิงกลในทิศทางต่าง ๆ สูง
    จึงไม่เหมาะแก่การใช้งานขึ้นรูป ต้องทำการอบ (Annealing)
    เพื่อให้คลายความเครียดในเนื้อเหล็กลง
    โดยความหนาแทบไม่เปลี่ยนแปลงเพื่อปรับปรุงความเรียบของคุณภาพฟิว และขจัดการยือตัด ณ
    จุดคลาก (Yield point elongation) ทำให้สามารถไปใช้ขึ้นรูปได้อย่างสม่ำเสมอขึ้น

  สืบเนื่องจากภาวะทางเศรษฐกิจที่มีความผันผวนในปัจจุบัน
  บริษัทจึงมีความจำเป็นที่ต้องพิจารณาทิศทางความต้องการของสินค้าของผู้บริโภคเป็นหลักในการที่จะกำหนดแผนการตลาดของบริษัท
  พร้อมกันนี้บริษัทยังต้องคำนึงถึงปริมาณเงินทุนหมุนเวียนที่บริษัทมีควบคู่ด้วยเช่นกัน

3.  กลุ่มผลิตภัณฑ์เหล็กสำเร็จรูป (Finished product) ได้แก่ เหล็กโครงสร้าง เช่น
    เหล็กเส้น เหล็กแผ่น ท่อเหล็กทั้งชนิดท่อดำและท่อชุบ/เคลือบ และเหล็กรูปพรรณชนิดต่างๆ
    ฯลฯ

4.  กลุ่มวัสดุอุปกรณ์ที่ใช้ในสำหรับเหล็กและที่ใช้ในโรงงานผลิตเหล็ก

2.2 การตลาดและภาวะการแข่งขัน

  2.2.1 สภาพการแข่งขันภายในอุตสาหกรรม

  ปริมาณการผลิตเหล็กและเหล็กกล้าที่สำคัญในปี 2556 มีประมาณ 7,050,041 เมตริกตัน
  (ไม่รวมผลิตภัณฑ์เหล็กกึ่งสำเร็จรูป เหล็กแผ่นรีดเย็น
  เหล็กแผ่นเคลือบและท่อเหล็กเพื่อไม่ให้เกิดการนับซ้ำ) เพิ่มขึ้นร้อยละ 4.90
  เมื่อเทียบกับช่วงเดียวกันของปีก่อน และเมื่อพิจารณาในรายผลิตภัณฑ์พบว่า
  ผลิตภัณฑ์ที่มีการผลิตเพิ่มขึ้นมากที่สุดในช่วงนี้ คือ ผลิตภัณฑ์เหล็กกึ่งสำเร็จรูปเพิ่มขึ้น ร้อยละ 9.61
  รองลงมา คือเหล็กทรงยาวเพิ่มขึ้น ร้อยละ 9.38
  เนื่องจากอุตสาหกรรมก่อสร้างในปีนี้ยังคงขยายตัวอยู่โดยเฉพาะโครงการของภาคเอกชน เช่น
  การก่อสร้างคอนโดมิเนียมที่สร้างติดแนวรถไฟฟ้ายังคงเป็นที่ต้องการของตลาดอย่างต่อเนื่อง
  ในขณะที่เหล็กทรงแบนกลับมีการผลิตที่ลดลงเล็กน้อย คือ ร้อยละ 0.47 โดยเหล็กแผ่นรีดเย็น
  ลดลงมากที่สุด ร้อยละ 3.19 รองลงมาคือเหล็กแผ่นเคลือบสังกะสีลดลง ร้อยละ 3.10
  และเหล็กแผ่นรีดร้อนลดลง ร้อยละ 0.79
  ซึ่งสาเหตุที่การผลิตเหล็กทรงแบนในช่วงปีนี้ลดลงเนื่องจากสถานการณ์ตลาดเหล็กโลกมีทิศทางที่ถดถอยอันเป็นผลมาจากการที่เศรษฐกิจโลกชะลอตัวอย่างต่อเนื่อง
  อย่างไรก็ตามยังคงมีผู้ผลิตหลายประเทศ เช่น จีน อินเดีย สาธารณรัฐเกาหลี
  ที่เพิ่มการผลิตอยู่ทั้ง ๆ ที่ความต้องการใช้ในแต่ละประเทศชะลอตัว โดยปริมาณการผลิต
  ผลิตภัณฑ์เหล็กกึ่งสำเร็จรูป (crude steel) ของโลกเมื่อปี 2556 อยู่ที่ 1,470 ล้านตัน
  ในขณะที่ปริมาณการผลิตในช่วง 7 เดือนแรกของปี 2556 (เดือนมกราคม – เดือนกรกฏาคม)
  อยู่ที่ 895 ล้านตัน ซึ่งจะเห็นว่าปริมาณการผลิตเหล็กโลกไม่มีทิศทางที่ลดลง ทั้ง ๆ
  ที่ความต้องการใช้ของโลกยังคงทรงตัวอยู่
  ผู้ผลิตรายใหญ่เหล่านี้จึงหันมาส่งสินค้าให้กับกลุ่มอาเซียน
  ส่งผลกระทบต่อผู้ผลิตไทยเพราะไม่สามารถแข่งขันทางด้านราคาได้
  ทำให้ผู้ผลิตเหล็กทรงแบนลดการผลิตลง

  ปริมาณความต้องการใช้ในประเทศของเหล็กและเหล็กกล้าที่สำคัญในปี 2556 มีประมาณ
  18,232,517 เมตริกตัน ( ไม่รวมผลิตภัณฑ์เหล็กกึ่งสำเร็จรูป เหล็กแผ่นรีดเย็น
  เหล็กแผ่นเคลือบและท่อเหล็กเพื่อไม่ให้เกิดการนับซ้ำ ) เพิ่มขึ้น ร้อยละ 9.74
  เมื่อเทียบกับช่วงเดียวกันของปีก่อน และเมื่อพิจารณาในรายผลิตภัณฑ์ พบว่า
  ผลิตภัณฑ์ที่มีการผลิตเพิ่มขึ้นมากที่สุดในช่วงนี้ คือ เหล็กทรงแบน เพิ่มขึ้นร้อยละ 8.17
  สำหรับเหล็กทรงยาวเพิ่มขึ้น ร้อยละ 13.04
  เนื่องจากอุตสาหกรรมก่อสร้างในประเทศที่ยังคงขยายตัวอยู่
  โดยจากข้อมูลของธนาคารแห่งประเทศไทยพบว่า ในด้านผู้ประกอบการ
  ภาพรวมการเปิดขายโครงการในเดือนตุลาคม เพิ่มขึ้นจากเดือนก่อน
  โดยเฉพาะอาคารชุดในทำเลตามแนวรถไฟฟ้าที่ยังได้รับความนิยมอยู่

ที่มา : ข้อมูลจากสำนักงานเศรษฐกิจอุตสาหกรรม

  2.2.2 แนวโน้มภาวะอุตสาหกรรมและการแข่งขัน

  สถานการณ์อุตสาหกรรมเหล็กของไทยในปี 2557
  อาจต้องเผชิญกับความผันผวนตามสภาวะเศรษฐกิจมหภาคของประเทศ
  และแนวโน้มตลาดในอุตสาหกรรมต่อเนื่องที่ใช้เหล็ก ได้แก่

 1) อุตสาหกรรมก่อสร้าง อาจยังคงได้รับผลกระทบจากปัญหาทางการเมือง ซึ่งส่งผลต่อความล่าช้าของโครงการจะทำให้ทั้งการลงทุนภาครัฐและการลงทุนภาคเอกชนในปี 2557 ชะลอตัวลงได้ ซึ่งนั่นหมายถึงแนวโน้มการหดตัวลงของโครงการก่อสร้างต่าง ๆ ที่เกี่ยวข้อง

 2) อุตสาหกรรมยานยนต์ ซึ่งเป็นกลุ่มสำคัญที่ใช้เหล็กเป็นวัตถุดิบ คาดการณ์ว่าจะมีการผลิตที่ขยายตัวได้ในอัตราที่ลดลงเมื่อเทียบกับการขยายตัวในปี 2556 โดยเฉพาะอุตสาหกรรมยานยนต์ ซึ่งแม้ว่าในปี 2557 จะมีการคาดการณ์ว่าจะผลิตได้ถึง 2.6 ล้านคัน แต่คาดว่าจะมีการชะลอตัวลงของตลาดยานยนต์ในประเทศไทย ทำให้ต้องติดตามว่าการขยายตัวของตลาดส่งออกจะมาทดแทนตลาดในประเทศได้หรือไม่

 3) อุตสาหกรรมเครื่องจักรกล และอุตสาหกรรมบรรจุภัณฑ์ คาดว่ายังคงมีโอกาสขยายตัวได้ในปี 2557 แต่จะมีอัตราที่ไม่สูงนัก โดยถูกกดดันจากการชะลอตัวลงของเศรษฐกิจโดยรวม นอกจากนี้ ยังคาดว่าปริมาณสต็อกผลิตภัณฑ์เหล็กส่วนเกินจากปี 2556 อันเป็นผลจากการนำเข้าในปริมาณสูง และจะถูกนำมาใช้ในปี 2557 ด้วย ซึ่งนั่นหมายถึงระดับการผลิตและการนำเข้าในบางสินค้าที่อาจลดลงไปด้วย

  2.2.3 กลยุทธ์การตลาด

1) กลยุทธ์ด้านผลิตภัณฑ์และบริการ (Product and Service)

  บริษัทได้พิจารณาและคำนึงถึงสภาวะตลาดและความต้องการที่แตกต่างกันของผู้บริโภค
  จึงมีผลิตภัณฑ์เหล็กที่หลากหลาย
  และมีนโยบายที่จะเพิ่มประเภทของผลิตภัณฑ์เพื่อตอบสนองความต้องการของลูกค้าให้มากยิ่งขึ้น
  เพื่อให้ลูกค้าสามารถซื้อหาผลิตภัณฑ์เหล็กทุกประเภทที่ต้องการได้
  ซึ่งผลิตภัณฑ์ของบริษัทมีครอบคลุมตั้งแต่เศษเหล็ก เหล็กม้วน เหล็กแผ่น เหล็กโครงสร้างรูปพรรณ
  ท่อเหล็ก และเหล็กเส้น นอกจากนี้
  ด้วยปัจจัยดังกล่าวเหล่านี้จะช่วยให้บริษัทสามารถตอบสนองความต้องการของลูกค้าได้มากขึ้นและปรับแผนธุรกิจการขายให้สอดคล้องกับภาวะเศรษฐกิจ

  นอกจากความหลากหลายของผลิตภัณฑ์แล้วบริษัทยังเน้นการควบคุมคุณภาพของผลิตภัณฑ์ให้เป็นไปตามมาตรฐานและรายละเอียดที่ลูกค้ากำหนด
  มีการส่งมอบสินค้าที่ตรงต่อเวลาและเชื่อถือได้ ซึ่งเป็นปัจจัยสำคัญในการให้บริการแก่ลูกค้า
  รวมถึงมีการติดตามผลการจัดส่งและคุณภาพของผลิตภัณฑ์ เพื่ออำนวยความสะดวก
  สร้างความประทับใจ และสร้างความสัมพันธ์อันดีกับลูกค้า

2) กลยุทธ์ด้านราคา (Price)

  บริษัทกำหนดราคาสินค้าตามภาวะของอุปสงค์และอุปทานในตลาด
  โดยมีนโยบายกำหนดราคาตามภาวะความต้องการสินค้า
  รวมถึงราคาตลาดของสินค้าและวัตถุดิบเป็นเกณฑ์ นอกจากนี้
  จะพิจารณาถึงแนวโน้มของภาวะตลาดและราคาในอนาคตเพื่อเป็นปัจจัยในการกำหนดราคาสินค้าด้วย
  โดยบริษัทจะพยายามกำหนดราคาของผลิตภัณฑ์ให้เหมาะสมกับสภาวะตลาดและให้มีความสามารถในการแข่งขันได้

3) กลยุทธ์ด้านการจำหน่ายและช่องทางการจำหน่าย (Place)

  การจำหน่ายผลิตภัณฑ์เหล็กของบริษัทในระยะแรก
  กำหนดช่องทางการจัดจำหน่ายทั้งการขายตรงให้กับผู้ใช้
  และจำหน่ายผ่านไปยังผู้ค้ารายอื่นรวมถึงการจำหน่ายผ่านนายหน้า
  ด้วยภาพรวมของตลาดที่มีขนาดค่อนข้างใหญ่มาก
  เกณฑ์การพิจารณาเลือกช่องทางการจัดจำหน่ายผลิตภัณฑ์ของบริษัท
  จึงเน้นการพิจารณาประกอบกันระหว่างขนาดคำสั่งซื้อ อัตรากำไรและความเสี่ยง
  รวมถึงระยะเวลาการจัดเก็บเงิน
  เพื่อสร้างและขยายฐานรายได้รวมถึงผลตอบแทนของกิจการให้เติบโตขึ้นตามลำดับ

  4) กลยุทธ์ด้านการส่งเสริมการขาย (Promotion)

  บริษัทมีวัตถุประสงค์ในการดำเนินธุรกิจเพื่อให้ลูกค้าได้รับประโยชน์อย่างเป็นที่น่าพอใจ
  โดยบริษัทจะมอบส่วนลดหรือยืดระยะเวลาชำระเงินให้แก่ลูกค้ารายใหญ่ที่มีการสั่งซื้อในปริมาณมาก
  หรือมีฐานะการเงินและประวัติการชำระเงินที่ดี
  เพื่อช่วยพัฒนาความสัมพันธ์อันดีระหว่างลูกค้ากับบริษัทอีกด้วย

  2.2.4 การผลิต

  นับแต่ปี 2553 เป็นต้นมา บริษัทได้เพิ่มการทำธุรกรรมในลักษณะจ้างผลิต
  โดยบริษัทเป็นผู้จัดหาวัตถุดิบ ได้แก่ เหล็กรีดร้อนชนิดม้วน
  ส่งให้กับโรงงานผู้ผลิตท่อเหล็กและเหล็กรูปพรรณ
  และว่าจ้างให้โรงงานดังกล่าวผลิตสินค้าสำเร็จรูปให้กับบริษัท เพื่อจำหน่ายต่อให้กับลูกค้า
  โดยบริษัทคาดว่าธุรกรรมดังกล่าวจะช่วยสร้างอัตราผลตอบแทนในอัตราที่สูงมากกว่าธุรกรรมลักษณะซื้อมาขายไป

  แต่ ณ ปัจจุบัน บริษัทและบริษัทย่อยมียอดขายในปริมาณที่ลดลง
  เนื่องจากปัญหาสภาวะเศรษฐกิจโลกทรงตัวส่งผลกระทบต่อผู้ผลิตไทยเพราะไม่สามารถแข่งขันทางด้านราคาได้
  ภาวะที่มีการนำเข้าสินค้าจากต่างประเทศเข้ามาทุ่มตลาดภายในประเทศ
  และการหยุดสายการผลิตชั่วคราวเพื่อซ่อมบำรุงเครื่องจักรประจำปีของผู้ผลิตและจำหน่ายเหล็กรีดร้อนชนิดม้วนรายใหญ่ภายในประเทศ
  จึงสามารถจัดส่งสินค้าให้กับบริษัทและบริษัทย่อยได้ในปริมาณที่ลดลง
  ทำให้บริษัทและบริษัทย่อยมีอัตราการหมุนเวียนของสินค้าลดลง
  ส่งผลต่อเนื่องให้รายได้จากการขายปี 2556 ปรับลดลง

  สำหรับสายการผลิตของส่วนงานที่ยกเลิก ซึ่งบริษัทมีโรงงาน 1 แห่ง ตั้งอยู่ที่ 480 หมู่ 1
  ถนนบ้านค่าย – บ้านบึง ตำบลละหาร อำเภอปลวกแดง จังหวัดระยอง ล่าสุดในเดือนธันวาคม
  2554
  บริษัทได้ดำเนินการตีโอนกรรมสิทธิ์ที่ดินพร้อมโรงงานดังกล่าวชำระหนี้แบบเบ็ดเสร็จให้กับธนาคารเจ้าหนี้แล้ว

  2.2.5 นโยบายการผลิต

  ปัจจัยหลักที่บริษัทพิจารณาในการสั่งจ้างผลิตสินค้า ได้แก่
  ระยะเวลาการส่งมอบสินค้าและอัตรากำไร โดยการจ้างผลิตในช่วงที่ผ่านมา
  บริษัทยังคงยึดถือหลักการจับคู่คำสั่งซื้อขายเช่นเดียวกันกับรายการซื้อมาขายไป
  โดยจัดหาวัตถุดิบในปริมาณที่เหมาะสมเพื่อทำการผลิตสินค้าจัดส่งให้ตามคำสั่งซื้อของลูกค้า

2.3 การจัดหาผลิตภัณฑ์หรือบริการ

  สำหรับในปี 2556 บริษัทยังคงดำเนินธุรกิจซื้อมา-ขายไป
  โดยทั่วไปบริษัททำการสั่งซื้อจากผู้ผลิตในประเทศเป็นส่วนใหญ่ ซึ่งมีทั้งกลุ่มวัตถุดิบ ได้แก่
  เศษเหล็ก (Scrap) กลุ่มผลิตภัณฑ์เหล็กกึ่งสำเร็จรูป (Semi-finished product) เช่น
  เหล็กรีดร้อน/รีดเย็นชนิดม้วน (Hot/Cold Rolled Coil)
  ซึ่งทั้งนี้ปริมาณการสั่งซื้อขึ้นอยู่กับความต้องการสินค้าของลูกค้า
  และความสามารถในการจัดหาผลิตภัณฑ์ของบริษัท นับแต่ต้นเดือนสิงหาคม 2555 – ไตรมาส 1 ปี
  2556 โรงงานผู้ผลิตเหล็กรีดร้อนชนิดม้วนรายใหญ่ภายในประเทศ
  หยุดสายการผลิตชั่วคราวเพื่อซ่อมแซมบำรุงเครื่องจักรประจำปี
  ทำให้โรงงานผู้ผลิตเหล็กรีดร้อนรายดังกล่าวจัดส่งสินค้าให้กับบริษัทและบริษัทย่อยได้ในปริมาณที่ลดลงจนกระทั่งในปัจจุบัน
  จากเหตุการณ์ข้างต้นปัจจุบันบริษัทได้ทำการป้องกันความเสี่ยงจากสถานการณ์ที่เคยเกิดขึ้นโดยการซื้อขายสดกับผู้ผลิตรายใหญ่ดังกล่าว
  เพื่อลดความเสี่ยงของระยะเวลาการจัดส่งสินค้าที่ล่าช้า
  และนอกจากนี้บริษัทได้อยู่ระหว่างดำเนินการจัดหาผลิตภัณฑ์จากผู้ผลิตรายอื่น
  เพื่อทดแทนจากการที่ผู้ผลิตรายใหญ่ส่งสินค้าได้ในปริมาณที่ลดลง

2.4 โครงการในอนาคต

  บริษัทอยู่ระหว่างศึกษาความเป็นไปได้และเปรียบเทียบโครงการลงทุน
  เพื่อพิจารณาขยายธุรกิจของบริษัทในเชิงลึก
  และต่ยอดธุรกิจของบริษัทไปสู่ธุรกิจที่มีโอกาสทำรายได้และกำไรให้แก่บริษัท เช่น ธุรกิจถ่านหิน
  อสังหาริมทรัพย์ พลังงานไฟฟ้า และระบบขนส่ง ความคืบหน้าการดำเนินงาน ณ
  ปัจจุบันคาดว่าน่าจะได้รับคามชัดเจนและข้อสรุปเบื้องต้นภายในประมาณช่วงกลางปี 2557

  ในส่วนการจัดหาเงินทุน ณ ปัจจุบัน บริษัท
  มีข้อจำกัดในการจัดหาสินเชื่อใหม่จากสถาบันการเงินในเรื่องของการจัดหาสินทรัพย์หลักประกันวงเงินสินเชื่อ
  เพื่อใช้เป็นเงินทุนหมุนเวียน ดังนั้นที่ประชุมคณะกรรมการบริษัทครั้งที่ 2/2557
  มีมติอนุมัติให้นำเสนอต่อที่ประชุมผู้ถือหุ้นประจำปี 2557 เพื่อพิจารณาอนุมัติการเพิ่มทุนจดทะเบียน
  และ การจัดสรรหุ้นสามัญเพิ่มทุนของบริษัทจำนวนไม่เกิน 23,142,857,144
  หุ้นมูลค่าที่ตราไว้หุ้นละ 1 บาท โดยมีรายละเอียดดังนี้

1) จัดสรรหุ้นสามัญเพิ่มทุนของบริษัทจำนวนไม่เกิน 18,000,000 หุ้นให้แก่บุคคลในวงจำกัด

  2) จัดสรรหุ้นสามัญเพิ่มทุนของบริษัทจำนวนไม่เกิน 5,142,857,144
  หุ้นเพื่อรองรับการใช้สิทธิตามใบสำคัญ แสดงสิทธิซึ่งอัตราการใช้สิทธิคือ 1
  หน่วยใบสำคัญแสดงสิทธิต่อ 1 หุ้นสามัญ

  โดยวัตถุประสงค์ของการเพิ่มทุนของบริษัทในครั้งนี้เพื่อเป็นเงินทุนหมุนเวียนในการดำเนินกิจการ
  และ สร้างสภาพคล่องทางการเงินของบริษัท
  และเพื่อเป็นการขยายฐานทุนของบริษัทให้เหมาะสมต่อการเข้าลงทุนในธุรกิจใอุตสาหกรรมเหล็ก
  รวมถึงการต่อยอดไปยังอุตสาหกรรมอื่นๆ ด้วยการเข้าลงทุนในธุรกิจอื่นที่มีศักยภาพที่จะเพิ่มรายได้
  และสร้างผลกำไรให้แก่บริษัท

3. ปัจจัยความเสี่ยง 

3.1 ความเสี่ยงจากความผันผวนของราคาเหล็กและปริมาณความต้องการบริโภคเหล็ก

  ในปีที่ผ่านมาสถานการณ์ของเหล็กในตลาดโลกยังไม่ชัดเจน
  เนื่องจากถูกผลกระทบจากข้อมูลเศรษฐกิจจีน โดยภาวะเหล็กในจีนยังล้นออกมาตีตลาดโลก
  โดยการบริโภคเหล็กของประเทศจีนคิดเป็นสัดส่วน 46% ของการบริโภคเหล็กทั้งโลก
  อย่างไรก็ตามคาดว่าราคาเหล็กได้ผ่านจุดต่ำสุดมาแล้วในช่วงไตรมาสที่ 2 ปี 2556
  โดยผลกระทบจากความไม่แน่นอนของราคาเหล็กดังกล่าว
  อาจส่งผลกระทบโดยตรงต่อต้นทุนและอัตราผลกำไรของธุรกิจค้าเหล็กของบริษัท
  เนื่องจากบริษัทเป็นผู้จัดหา และจัดจำหน่ายผลิตภัณฑ์เหล็ก ดังนั้นการเปลี่ยนแปลงทั้งด้านราคา
  และปริมาณความต้องการจึงมีผลกระทบโดยตรงกับบริษัท

  อย่างไรก็ตามนโยบายการกำหนดราคาขายของบริษัทโดยการตั้งราคาขายจากฐานต้นทุนบวกส่วนเพิ่ม
  (Cost-Plus Pricing)
  โดยรายการค้าที่เกิดขึ้นส่วนใหญ่ดำเนินไปในลักษณะจับคู่คำสั่งซื้อกับคำสั่งขาย
  เพื่อบริหารความเสี่ยงจากความผันผวนของราคา และปริมาณความต้องการการบริโภคเหล็ก
  โดยบริษัทได้จัดให้มีการติดตามการเปลี่ยนแปลงของราคาเหล็กรวมถึงปัจจัยอื่นๆ
  ที่เกี่ยวข้องอย่างต่อเนื่องเพื่อประเมินทิศทางของราคาและความเสี่ยงที่อาจเกิดขึ้น
  ควบคู่กับการบริหารปริมาณสินค้าคงคลังให้อยู่ในระดับที่เหมาะสม
  เพื่อควบคุมความเสี่ยงดังกล่าวให้คงอยู่ในระดับที่พอยอมรับได้

3.2 ความเสี่ยงจากการจัดหาวัตถุดิบ และพึ่งพิงผู้จัดหาวัตถุดิบ

  จากลักษณะการดำเนินธุรกิจส่วนใหญ่ของบริษัทเป็นการจัดหาและจำหน่ายผลิตภัณฑ์เหล็ก
  จึงอาจทำให้บริษัทมีความเสี่ยงจากการที่ผู้ผลิตและจัดจำหน่ายเหล็กไม่สามารถจัดหาและส่งมอบผลิตภัณฑ์เหล็กให้ทัน
  หรือ บริษัทไม่สามารถจัดหาผลิตภัณฑ์เหล็ก จากแหล่งอื่น ๆ ให้ทันตามความต้องการของลูกค้า
  อันจะส่งผลให้บริษัทขาดแคลนสินค้าในการการส่งมอบให้แก่ลูกค้า ณ ช่วงเวลาหนึ่ง และ/หรือ
  อาจทำให้บริษัทจัดหาผลิตภัณฑ์เหล็กได้ในราคาที่เพิ่มสูงมากขึ้นกว่าราคาปกติ
  อันจะส่งผลให้บริษัทสูญเสียความสามารถในการแข่งขัน
  และมีต้นทุนการจัดหาวัตถุดิบเพิ่มสูงมากกว่าปกติ

  อย่างไรก็ตาม จากปัจจัยดังกล่าว ส่งผลให้ไตรมาสแรกของปี 2556
  บริษัทและบริษัทย่อยไม่มีรายได้จากการประกอบธุรกิจ และไม่มีสินค้าคงเหลือเพื่อจำหน่าย
  ทั้งนี้บริษัท และบริษัทย่อยได้วางนโยบาย และแนวทางดำเนินการแก้ไขปัญหาดังกล่าว
  อันเป็นผลทำให้บริษัทและบริษัทย่อยเริ่มมีรายได้จากการประกอบธุรกิจในเดือนพฤษภาคม 2556
  (ไตรมาสสอง) เป็นต้นมา และรายได้จาการประกอบธุรกิจในปี 2556 รวมทั้งสิ้น 96.18
  ล้านบาท โดยบริษัทได้กำหนดนโยบาย
  และแนวทางดำเนินการแก้ไขปัญหาและแผนงานที่สำคัญมีดังนี้

  (1) ดำเนินการติดต่อหาแหล่งผลิตรายอื่น ๆ
  รวมทั้งการเตรียมการจัดซื้อจากโรงงานผู้ผลิตในต่างประเทศ
  เพื่อลดความเสี่ยงจากการหยุดผลิตของโรงงานผู้ผลิตรายใหญ่ในประเทศ

  (2) วางแผนการจัดซื้อสินค้าให้สอดคล้องกับการขายสินค้า
  เพื่อกำหนดระยะเวลาการส่งมอบสินค้าให้แก่ลูกค้าได้เร็วขึ้น

(3) ควบคุมปริมาณสินค้าคงเหลือ
และสินค้าสำเร็จรูปให้อยู่ในระดับที่เหมาะสมเพื่อประหยัดต้นทุนทางการเงิน

  (4) จัดหาเศษเหล็กให้กับโรงงานผู้ผลิตเหล็กที่มีเตาหลอม ทั้งกลุ่มที่ทำเหล็ก Flat Product
  และ Long Product (ปัจจุบันโรงงานผู้ผลิตประเภท Long Product นั้น
  มีจำนวนประมาณกว่า 15 โรงงาน)

  (5) ขยายฐานของลูกค้าไปยังผลิตภัณฑ์เหล็กอื่น
  ซึ่งมีแหล่งผลิตที่สามารถป้อนสินค้าให้แก่บริษัทได้มากขึ้น
  โดยเพิ่มความหลากหลายของผลิตภัณฑ์เหล็กให้มากขึ้น

3.3 ความเสี่ยงจากอัตราแลกเปลี่ยนเงินตราต่างประเทศ

  ผลิตภัณฑ์เหล็กที่ซื้อขายภายในประเทศในปัจจุบัน ประกอบด้วย
  ผลิตภัณฑ์สำเร็จรูปที่นำเข้าจากต่างประเทศ
  และผลิตภัณฑ์ที่ผลิตภายในประเทศโดยการนำเข้าวัตถุดิบและส่วนประกอบจากต่างประเทศมาผลิตเพื่อจำหน่าย
  ซึ่งส่วนใหญ่ต้องจ่ายซื้อด้วยเงินตราต่างประเทศ เช่น ยูโร และดอลล่าร์สหรัฐ
  ความผันผวนของอัตราแลกเปลี่ยนเงินตราต่างประเทศ
  จึงเป็นปัจจัยหลักที่สำคัญอีกปัจจัยหนึ่งที่อาจส่งผลกระทบโดยตรงต่อต้นทุนและอัตราผลกำไรของบริษัท

  อย่างไรก็ตาม ด้วยนโยบายการตั้งราคาขายจากฐานต้นทุนบวกส่วนเพิ่ม (Cost-Plus
  Pricing)
  จึงคาดว่าระดับความรุนแรงของผลกระทบจากการเปลี่ยนแปลงอัตราแลกเปลี่ยนที่จะเกิดขึ้นกับบริษัทอาจมีไม่มากนัก
  อย่างไรก็ตาม
  บริษัทได้จัดให้มีติดตามข้อมูลการเปลี่ยนแปลงที่เกี่ยวข้องเพื่อประเมินระดับความเสี่ยงอย่างสม่ำเสมอ
  โดยเมื่อเกิดเหตุการณ์ที่ฝ่ายจัดการประเมินว่าอาจมีความเสี่ยง
  บริษัทอาจพิจารณาบริหารความเสี่ยงโดยการจัดทำสัญญาซื้อขายเงินตราต่างประเทศล่วงหน้า
  และกำหนดราคาขายสินค้าให้สอดคล้องกับต้นทุนสินค้าที่จะเกิดขึ้นจริง

3.4 ความเสี่ยงในการบริหารสินเชื่อและจัดหาสินเชื่อ

  ในด้านการบริหารสินเชื่อ บริษัทได้จัดให้มีระบบป้องกันความเสี่ยง
  โดยการวิเคราะห์ฐานะทางการเงินของลูกค้าและคู่สัญญาเพื่อประกอบการกำหนดวงเงินเครดิต
  และเทอมการชำระเงิน
  รวมถึงจัดให้มีระบบตรวจสอบติดตามและรายงานผลการติดตามการชำระหนี้ของลูกหนี้แต่ละราย

  นอกจากนี้
  บริษัทยังได้พยายามเจรจาต่อรองเพื่อให้ได้เทอมการค้าที่จะเกิดประโยชน์สูงสุดต่อบริษัทแล้ว
  บริษัทอยู่ระหว่างติดต่อขอสินเชื่อจากสถาบันการเงินภายในประเทศเพื่อเพิ่มแหล่งเงินทุนหมุนเวียนในการดำเนินธุรกิจของบริษัท
  นอกเหนือจากการระดมทุนจากผู้ถือหุ้นของบริษัท
  เพื่อเพิ่มประสิทธิภาพในการบริหารเงินทุนและสร้างผลตอบแทนให้กับกิจการและผู้ถือหุ้นเพิ่มขึ้น

3.5 ความเสี่ยงจากคดีความที่บริษัทถูกฟ้องร้อง

  ณ ปัจจุบัน บริษัทมีคดีความที่ถูกฟ้องร้องรวม 3 คดี คดีแรก
  เป็นคดีที่หน่วยงานภาครัฐแห่งหนึ่งเรียกร้องให้บริษัทร่วมกับอดีตผู้บริหารและอดีตบริษัทย่อยร่วมกันชำระค่าเช่าอาคารและค่าเสียหายในช่วงที่บริษัทอยู่ในกระบวนการฟื้นฟูกิจการ
  ซึ่งศาลชั้นต้นและศาลอุทธรณ์ได้พิพากษาให้บริษัทร่วมกับอดีตผู้บริหารและอดีตบริษัทย่อย
  ร่วมกันชดใช้ค่าเสียหายให้กับโจทก์ตามฟ้อง ซึ่งบริษัทได้ยื่นฎีกาคดีไปแล้ว
  ปัจจุบันอยู่ในระหว่างการพิจารณาของศาลฎีกา ผลสิ้นสุดของคดียังไม่อาจทราบข้อยุติ
  อย่างไรก็ตาม
  บริษัทได้พิจารณารับรู้ประมาณการหนี้สินเกี่ยวกับคดีความดังกล่าวในงบกำไรขาดทุนของบริษัทในงวดปี
  2555 เต็มจำนวนแล้ว สำหรับผลกระทบต่อกิจการภายหลังจากนี้
  หากผลสรุปของคดีออกมาในแนวทางที่บริษัทจำต้องร่วมชดใช้ค่าเสียหายตามฟ้องดังกล่าว
  ความเสี่ยงของคดีนี้อยู่ในวิสัยที่ยอมรับได้
  โดยสภาพคล่องของเงินทุนหมุนเวียนที่ใช้ดำเนินกิจการอาจถูกกระทบเป็นการชั่วคราว
  แต่ผลกระทบดังกล่าวคาดว่าจะเกิดขึ้นเพียงในระยะสั้น
  และจะไม่กระทบต่อสถานะการดำเนินกิจการปกติของบริษัทในระยะยาว

  คดีที่สอง
  เป็นคดีที่อดีตกรรมการและผู้บริหารของบริษัทเรียกร้องให้บริษัทชำระเงินทดรองจ่ายค่าหุ้นในบริษัท
  เอแมค พลัส จำกัด ทุนฟ้องรวม 1.09 ล้านบาท ซึ่งศาลชั้นต้นได้พิพากษายกฟ้อง
  และโจทก์ได้ยื่นอุทธรณ์ ศาลอุทธรณ์ภาค 2 พิพากษากลับคำพิพากษาของศาลชั้นต้น
  ให้จำเลยชำระเงินต้นพร้อมดอกเบี้ยร้อยละ 7.5 ต่อปี ปัจจุบันบริษัทได้ยื่นฏีกาต่อศาลแล้วเมื่อวันที่
  22 มีนาคม 2556 คดีอยู่ระหว่างการพิจารณาของศาล ยังไม่อาจทราบข้อยุติของคดี
  บริษัทได้พิจารณารับรู้ประมาณการหนี้สินเกี่ยวกับคดีความคังกล่าวในงบกำไรขาดทุนของบริษัทในงวดปี
  2556 เต็มจำนวนแล้ว
  หากผลสรุปของคดีออกมาในแนวทางที่บริษัทจำต้องชดใช้ค่าเสียหายตามฟ้องดังกล่าว
  ความเสี่ยงของคดีนี้อยู่ในวิสัยที่ยอมรับได้ เนื่องจากมูลค่าทุนฟ้องมีจำนวนไม่สูงมากนัก

  คดีที่ 3 เป็นคดีที่บริษัทบริหารสินทรัพย์แห่งหนึ่ง ยื่นขอสวมสิทธิแทนเจ้าหนี้ตามคำพิพากษา
  ปัจจุบันอยู่ระหว่างการนัดฟังคำสั่งของศาล

3.6 ผลกระทบจากการที่บริษัทถูกตรวจสอบและประเมินภาษีมูลค่าเพิ่ม

  ภาษีมูลค่าเพิ่มที่ถูกตรวจสอบและประเมินนี้เป็นของส่วนงานที่ยกเลิกในระหว่างปี 2551-2552
  เป็นภาษีซื้อจาก

  รายการซื้อสินค้าจากเจ้าหนี้การค้า 2 ราย
  โดยภาษีมูลค่าเพิ่มรวมเบี้ยปรับและเงินเพิ่มมีจำนวนรวม 17.47
  ล้านบาทบันทึกรับรู้ภาระภาษีดังกล่าวในงบการเงินงวดสิ้นปี 2554 แล้ว
  โดยได้ยื่นคำขอผ่อนชำระภาษี ขอแบ่งจ่ายเป็น 24 งวด ปัจจุบันบริษัทได้
  ยื่นชำระภาษีดังกล่าวทั้งหมดเสร็จสิ้นในเดือน มกราคม 2556 ที่ผ่านมา และในระหว่างปี
  2556บริษัทมีภาระภาษีมูลค่าเพิ่ม ที่ถูกตรวจสอบและประเมิน จำนวน 4.55 ล้านบาท
  บริษัทบันทึกรับรู้ภาระภาษีดังกล่าวในงบการเงินไตรมาส 1/2556
  ปัจจุบันบริษัทได้ยื่นชำระภาษีดังกล่าวทั้งหมดเสร็จสิ้น ในเดือน มีนาคม 2557

4. ทรัพย์สินที่ใช้ในการประกอบธุรกิจ 

4.1 ทรัพย์สินถาวรหลักของบริษัท

  1) รายละเอียดของที่ดิน อาคาร และ อุปกรณ์ ของบริษัท

  ณ วันที่ 31 ธันวาคม 2556 บริษัทมีมูลค่าตามบัญชีสุทธิของ ที่ดิน อาคาร และอุปกรณ์ จำนวน
  1.66 ล้านบาท
  ประกอบด้วย ส่วนปรับปรุงอาคาร เครื่องตกแต่งติดตั้ง และเครื่องใช้สำนักงาน
  ซึ่งที่ตั้งของสำนักงานใหญ่ ณ ปัจจุบัน ตั้งอยู่เลขที่ 1444/1 อาคารคริสตัล ดีไซน์ เซ็นเตอร์ ห้อง
  G-204 แขวงคลองจั่น เขตบางกะปิ กรุงเทพฯ โดยสัญญาเช่ามีกำหนดระยะเวลา 3 ปี
  ซึ่งบริษัทมีภาระผูกพันที่ต้องจ่ายชำระค่าเช่าในอนาคต ประมาณ 0.20 ล้านบาท

  2) การประกอบธุรกิจพัฒนาอสังหาริมทรัพย์ของบริษัท

  - ไม่มี -

  3) สินทรัพย์ไม่มีตัวตนของบริษัท

  - ไม่มี -

  4) นโยบายการลงทุนในบริษัทย่อยและนโยบายการบริหารงานในบริษัทย่อย

  ที่ประชุมคณะกรรมการบริษัท ครั้งที่ 4/2554 เมื่อวันที่ 16 สิงหาคม 2554
  มีมติอนุมัติให้บริษัทจัดตั้งบริษัทย่อย
  ในนาม บริษัท เอ็มเอสพี เมทัล จำกัด ด้วยทุนจดทะเบียน 200 ล้านบาท
  เรียกชำระครั้งแรกในวันจดทะเบียนจัดตั้งไม่น้อยกว่าร้อยละ 25
  เพื่อรองรับการขยายธุรกิจของบริษัทในเชิงลึก
  โดยบริษัทย่อยดังกล่าวได้จดทะเบียนจัดตั้งขึ้นเมื่อวันที่ 19 กันยายน 2554

  ในส่วนของนโยบายหลักการดำเนินกิจการของบริษัทย่อยจะถูกกำหนดขึ้นโดยบริษัทผ่านมติที่ประชุมคณะกรรมการบริษัท
  ในฐานะผู้ถือหุ้นในสัดส่วนร้อยละ 100
  ส่วนแนวทางบริหารงานหรือระบบงานจะยึดถือตามหลักการและแนวทางเดียวกันกับที่บริษัทยึดถือปฏิบัติอยู่
  ณ ปัจจุบัน อย่างไรก็ตาม สถานการณ์ดำเนินงาน ณ ปัจจุบันของบริษัทย่อยดังกล่าว
  ยังคงมีเพียงธุรกรรมลักษณะซื้อมาขายไปเช่นเดียวกันกับบริษัท เนื่องจาก
  แผนงานที่อยู่ระหว่างพิจารณาดำเนินการ ยังไม่มีความชัดเจนที่เพียงพอ

4.2 เงินลงทุนของบริษัท

  ณ วันที่ 31 ธันวาคม 2556 บริษัทมีจำนวนเงินลงทุนในบริษัทย่อย (บริษัท เอ็มเอสพี เมทัล
  จำกัด) เท่ากับ 159,999,760 บาท คิดเป็นสัดส่วนการถือหุ้นประมาณร้อยละ100

5. ข้อพิพาททางกฎหมาย

ณ วันที่ 3 กุมภาพันธ์ 2557 บริษัทมีคดีความที่อยู่ระหว่างดำเนินการ ทั้งที่เป็นฝ่ายโจทก์และจำเลย
ดังนี้

  คดีบริษัทเป็นโจทก์/ผู้ร้องทุกข์

1)  บริษัทฟ้องร้องในคดีแพ่งกับลูกหนี้การค้ารายหนึ่ง ฐานความผิด ผิดสัญญาซื้อขาย
    กรณีบริษัทไม่สามารถเรียกเก็บเงินจากเช็คที่ลูกหนี้จ่ายชำระค่าสินค้าที่สั่งซื้อจากบริษัท ทุนฟ้อง
    4.95 ล้านบาท พร้อมดอกเบี้ยอัตราร้อยละ 7.5 ต่อปีของต้นเงิน 4.609 ล้านบาท

  สถานะคดี ศาลพิพากษาให้ลูกหนี้ชำระหนี้ตามฟ้อง ปัจจุบันอยู่ในขั้นตอนของกระบวนการบังคับคดี
  และการตรวจสอบทรัพย์สินของจำเลย

2)  บริษัทฟ้องร้องในคดีแพ่งกับอดีตกรรมการและผู้บริหารรายหนึ่ง ข้อหา
    ละเมิดและเรียกค่าเสียหาย ทุนฟ้อง 74.67 ล้านบาท พร้อมดอกเบี้ยอัตราร้อยละ 7.5
    ต่อปีของต้นเงิน 74.67 ล้านบาท
    กรณีกระทำการหรือละเว้นการกระทำการทั้งด้วยความจงใจหรือประมาทเลินเล่อ
    ทำให้บริษัทได้รับความเสียหายและมีหนี้สินเกิดขึ้น
    รวมถึงการกระทำที่อาจเข้าข่ายประกอบกิจการแข่งขันกับบริษัท
    และใช้ตำแหน่งหน้าที่ในการแสวงหาประโยชน์โดยทุจริต อันทำให้บริษัท ได้รับความเสียหาย

  สถานะคดี ศาลอุทธรณ์ได้โปรดมีคำพิพากษายืนตามคำพิพากษาศาลชั้นต้น โดยเมื่อวันที่ 15
  มกราคม 2557 มีการยื่นฎีกาโต้แย้งคำพิพากษาของศาลอุทธรณ์ ซึ่งศาลแพ่งได้มีคำสั่งรับฎีกาแล้ว
  อยู่ระหว่างการส่งสำเนาฎีกาให้จำเลยแก้ฎีกา

  3) บริษัทและบริษัทย่อย ฟ้องร้องในคดีแพ่งและคดีอาญากับลูกหนี้การค้ารายหนึ่ง ฐานความผิด
  คดีแพ่ง ในข้อหาตั๋วเงิน และคดีอาญา ในฐานความผิดอันเกิดจากการใช้เช็ค
  กรณีบริษัทไม่สามารถเรียกเก็บเงินจากเช็คที่ลูกหนี้จ่ายชำระค่าสินค้าที่สั่งซื้อจากบริษัท
  ทุนฟ้องจำนวนรวม 46.82 ล้านบาท แบ่งเป็นส่วนของบริษัทจำนวน 8.63 ล้านบาท
  ประกอบด้วยเช็คคืนจำนวน 7.43 ล้านบาท และเช็คคืนในส่วนของบริษัทย่อยจำนวน 39.39
  ล้านบาท

  สถานะคดี คดีอาญาบริษัทและบริษัทย่อย: มีการยื่นฟ้องคดีอาญาเมื่อวันที่ 4 ธันวาคม 2555
  ซึ่งต่อมาสามารถไกล่เกลี่ยเจรจาชำระหนี้ได้ข้อยุติ และได้ถอนฟ้อง เมื่อวันที่ 25 กันยายน
  25556 และวันที่ 30 ตุลาคม 2556 ตามลำดับซึ่งศาลมีคำสั่งอนุญาติให้ถอนฟ้องแล้ว
  คดีสิ้นสุดกระบวนการพิจารณาในชั้นศาล

  คดีแพ่งบริษัทและบริษัทย่อย: มีการยื่นฟ้องคดีแพ่งเมื่อวันที 14 ธันวาคม 2555
  ซึ่งต่อมาสามารถไกล่เกลี่ยเจรจาชำระหนี้ และได้ตกลงทำสัญญาประนีประนอมยอมความ เมื่อวันที่
  30 ตุลาคม 2556 คดีจึงสิ้นสุดกระบวนการพิจารณาในชั้น ศาล

4) บริษัท ฟ้องร้องในคดีแพ่งกับ นายสุทธิศักดิ์ โล่สวัสดิ์ ,นางสาววัชรี อรรณพเพช็ร,นายนิพนธ์
ภู่ผกาพันธุ์พงษ์,นายปรีชา วงภา ในฐานความผิด ละเมิด เรียกค่าเสียหาย จำนวนทุนทรัพย์ 29.66
ล้านบาท โดยคดีนี้ได้ยื่นฟ้องเมื่อวันที่ 24 ธันวาคม 2556

  สถานนะคดี ศาลได้โปรดนัดกำหนดแนวทางนำสืบ หรือชี้สองสถาน หรือสืบพยาน ในวันที่ 24
  มีนาคม 2557

  คดีบริษัทเป็นจำเลย

1)  หน่วยงานราชการแห่งหนึ่ง ฟ้องร้องในคดีแพ่ง
    ให้บริษัทร่วมกับอดีตกรรมการและผู้บริหารรายหนึ่งและบริษัทย่อย (บริษัท ที.อี.เอ็ม บิวสิเนส
    โอเปอเรชั่น จำกัด) ร่วมกันชำระค่าเช่าอาคารสำนักงานและค่าเสียหายจำนวนรวม 6.20
    ล้านบาท พร้อมดอกเบี้ยอัตราร้อยละ 7.5 ต่อปี

  สถานะคดี ศาลชั้นต้น และศาลอุทธรณ์ พิพากษาให้บริษัท อดีตผู้บริหาร และอดีตบริษัทย่อย
  ร่วมกันชำระค่าเช่าและดอกเบี้ยให้โจทก์ตามฟ้อง
  บริษัทได้ยื่นฏีกาและคำร้องขอทุเลาการบังคับคดีต่อศาลแพ่ง ในเดือนมกราคม 2554
  โดยศาลมีคำสั่งรับฏีกาของบริษัทแล้ว สถานะปัจจุบันคดีอยู่ในขั้นตอนการพิจารณาของศาลฎีกา
  ผลของคดียังไม่อาจทราบข้อยุติ
  แม้ว่าบริษัทจะได้พิจารณาบันทึกรับรู้ภาระหนี้สินของคดีนี้ในงบการเงินของบริษัทไปแล้ว
  แต่หากผลสรุปของคดีออกมาในแนวทางที่บริษัทจะต้องร่วมชำระค่าเสียหายตามฟ้อง
  สถานะของสภาพคล่องทางการเงินของบริษัทในอนาคตอาจได้รับผลกระทบต่อชั่วคราว
  อย่างไรก็ตาม
  ระดับของผลกระทบดังกล่าวไม่อยู่ในวิสัยที่จะกระทบต่อฐานะการดำเนินกิจการของบริษัทในระยะยาว

2)  อดีตกรรมการและผู้บริหารของบริษัทรายหนึ่ง ฟ้องร้องในคดีแพ่ง
    ให้บริษัทชำระเงินทดรองจ่ายค่าหุ้นของบริษัท เอแมค พลัส จำกัด ทุนฟ้อง 1.09 ล้านบาท
    พร้อมดอกเบี้ย 7.5 ต่อปี

  สถานะคดี กระบวนการไต่สวนคดีดำเนินการแล้วเสร็จในเดือนมกราคม 2555
  โดยศาลได้พิพากษายกฟ้อง เมื่อวันที่ 1 มีนาคม 2555 โจทก์ไม่เห็นด้วยกับคำพิพากษาศาลชั้นต้น
  และยื่นอุทธรณ์เมื่อวันที่ 24 พฤษภาคม 2555 จำเลยได้ยื่นแก้อุทธรณ์เมื่อวันที่ 5 กรกฎาคม 2555
  ศาลอุทธรณ์ ภาค 2 พิพากษากลับคำพิพากษาของศาลชั้นต้น สถานะคดี
  บริษัทยื่นฎีกาคัดค้านคำพิพากษาของศาลอุทธรณ์ ภาค 2 ในวันที่ 22 มีนาคม 2556
  และศาลจังหวัดระยองมีคำสั่งรับฎีกาแล้ว ซึ่งอยู่ระหว่างการพิจารณาของศาลฎีกา

3)  บริษัทบริหารสินทรัพย์แห่งหนึ่ง
    ฟ้องร้องในคดีของศาลทรัพย์สินทางปัญญาและการค้าระหว่างประเทศกลาง
    ขอสวมสิทธิแทนเจ้าหนี้ตามคำพิพากษา

  สถานะคดี ศาลนัดฟังคำพิพากษาหรือคำสั่งในวันที่ 22 มกราคม 2557
  แต่เนื่องจากเหตุการณ์ไม่ปกติทางการเมือง ทำให้ศาลเลื่อนไปนัดฟังคำสั่งในวันที่ 31 มีนาคม
  2557

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

  ชื่อบริษัท บริษัท แมกซ์ เมทัล คอร์ปอเรชั่น จำกัด (มหาชน)

  (เดิมชื่อ บริษัท อะโกร อินดัสเตรียล แมชชีนเนอรี่ จำกัด (มหาชน)
  จดทะเบียนเปลี่ยนชื่อบริษัทเมื่อวันที่ 19 พฤษภาคม 2553)

  เลขทะเบียนนิติบุคคล 0107538000282

  ลักษณะการประกอบธุรกิจ 1) ส่วนงานที่ดำเนินการอยู่ : จำหน่ายผลิตภัณฑ์เหล็ก
  เหล็กแปรรูปทุกชนิด และวัสดุอุปกรณ์ที่ใช้สำหรับผลิตภัณฑ์เหล็กและการผลิตเหล็ก

  2) ส่วนงานที่ยกเลิก:
  จำหน่ายเครื่องยนต์ดีเซลเอนกประสงค์และรถแทรกเตอร์ที่ใช้ในการเกษตร
  (มติที่ประชุมคณะกรรมการบริษัท ครั้งที่ 3/2553 เมื่อวันที่ 27 กุมภาพันธ์ 2553
  มีมติให้หยุดดำเนินธุรกิจในส่วนเครื่องจักรกลการเกษตร
  และให้เร่งจัดการทรัพย์สินและหนี้สินทั้งหมดให้เกิดประโยชน์สูงสุดต่อบริษัท)

  ที่ตั้งสำนักงาน สำนักงานใหญ่

  เลขที่ 1444/1 อาคารคริสตัล ดีไซน์ เซ็นเตอร์ ห้อง G-204 ซอยลาดพร้าว 87 (จันทราสุข)
  แขวงคลองจั่น เขตบางกะปิ กรุงเทพมหานคร 10240

  สำนักงานสาขา

  เลขที่ 1444/1 อาคารคริสตัล ดีไซน์ เซ็นเตอร์(จี) ห้อง G-204 ชั้น 2 ซอยลาดพร้าว 87
  (จันทราสุข) แขวงคลองจั่น เขตบางกะปิ กรุงเทพมหานคร 10240

  โทรศัพท์ 0-2102-2271-3

  โทรสาร 0-2102-2274

  Website www.maxmetalcorp.com

  หลักทรัพย์จดทะเบียน ชื่อย่อ MAX

  กลุ่มอุตสาหกรรม สินค้าอุตสาหกรรม

  หมวดธุรกิจ เหล็ก (หมวดธุรกิจเดิม วัสดุอุตสาหกรรมและเครื่องจักร
  และย้ายเข้าหมวดธุรกิจเหล็ก เมื่อวันที่ 4 มกราคม 2554)

  ทุนจดทะเบียน และทุนชำระแล้ว ณ 31 ธันวาคม 2556

  ทุนจดทะเบียน 4,000,000,000 บาท แบ่งเป็น หุ้นสามัญ จำนวน 4,000,000,000 หุ้น

  (ทุนจดทะเบียนเดิม 1,833,263,204 บาท แบ่งเป็น หุ้นสามัญ จำนวน 1,833,263,204 หุ้น
  บริษัทได้ดำเนินการจดทะเบียนเปลี่ยนแปลงทุนจดทะเบียนตามมติที่ประชุมวิสามัญผู้ถือหุ้น ครั้งที่
  1/2555เมื่อวันที่ 30 เมษายน 2555 )

  ทุนชำระแล้ว 1,833,263,204 บาท แบ่งเป็น หุ้นสามัญ จำนวน 1,833,263,204 หุ้น

  มูลค่าที่ตราไว้ หุ้นละ 1 บาท

  บุคคลอ้างอิง

  นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

  อาคารหลักทรัพย์แห่งประเทศไทย

  เลขที่ 62 ถนนรัชดาภิเษก แขวงคลองเตย กรุงเทพฯ 10110

  โทรศัพท์ : 0-2229-2888

  ผู้สอบบัญชี บริษัท เอส.เค. แอคเคาน์แต้นท์ เซอร์วิสเซส จำกัด

  128/151 อาคารพญาไทพลาซ่า ชั้น 14

  ถนนพญาไท เขตราชเทวี กรุงเทพฯ 10400

  โทรศัพท์ : 0-2214-6464